title: Jouko Mäkinen (kaupunginjohtaja)

text: Jouko Mäkinen on Hangon entinen kaupunginjohtaja. Hangon kaupunginvaltuuston valitessa kaupunginjohtajan helmikuussa 2009 hän voitti Hangon kansliapäällikön Jukka-Pekka Halmeen äänin 21-14. Aikaisemmin Mäkinen on työskennellyt Piikkiön ja Västanfjärdin kunnanjohtajana sekä Kaarinan apulaiskaupunginjohtajana. Vuonna 2011 hänet valittiin Länsi-Uusimaa ohjelman (Koheesio- ja kilpailukykyohjelma) toimintaryhmän johtajaksi. Mäkinen jäi eläkkeelle vuonna 2015.


title: Capraia Isola

text: Capraia Isola on kunta Italiassa Toscanan alueella olevassa Livornon maakunnassa. Se on myös samanniminen saari Toscanan saaristossa Ligurianmeren ja Tyrrhenanmeren raja-alueella. Saarelta on päivittäinen laivayhteys Livornoon.


title: Capraia Isola

text: Capraia Isolalla on pitkä historia ja siellä on ollut asutusta jo 2500 eaa. Saarta ovat asuttaneet vuosisatojen saatossa etruskit, umbrit, kreikkalaiset ja karthagolaiset. Vuonna 67 eaa. määrättiin Toscanan saaristoa valvomaan Gnaeus Pompeius. Tästä alkoi pitkä rauhan aika, joka tunnetaan nimellä Pax Romana.


title: Capraia Isola

text: 800-luvulla saraseenien merirosvot tekivät jatkuvia ryöstöretkiä saarelle ja sen asukkaat hylkäsivät saaren kahdensadan vuoden ajaksi. Pisan valtakunnan onnistui torjumaan saraseenien hyökkäykset ja lupautuessaan linnoittamaan saaren, myös asukkaat uskalsivat palata saarelle. Genovalaiset ottivat saaren hallintaansa 1500-luvulla ja rakennuttivat puolustustornit Torre del porton ja Torre dello Zenobiton sekä Forte di San Giorgion linnoituksen. Vuonna 1767 korsikalainen Pasquale Paoli valtasi saaren. Tämän jälkeen valta saarella vuorotteli ranskalaisten, brittien ja genovalaisten välillä, kunnes vuosina 1814-1815 kokoontunut Wienin kongressi päätti saaren omistuksen Sardinian kuningaskunnalle.


title: Capraia Isola

text: Italian yhdistymisen ja kuningaskunnan synnyn jälkeen vuonna 1873 sisäministeriö perusti saarelle rangaistussiirtolan. Se oli kooltaan kolmannes saaresta, ja se lakkautettiin vuonna 1986.


title: Capraia Isola

text: Capraia Isola on Toscanan saariston kolmanneksi suurin saari. Sen pinta-ala on noin 19 neliökilometriä, se on 8 kilometriä pitkä ja 4 kilometriä leveä. Saaren rantaviivan pituus 27 kilometriä ja korkein kohta on 445 metriä korkea Monte Castello. Saarelta on matkaa Korsikan saarelle 31 kilometriä ja Italian rannikolle 54 kilometriä. Capraia Isola on Toscanan saariston ainoa tuliperäinen saari.


title: Capraia Isola

text: Saaren talous perustuu kalastukseen ja jonkin verran maatalouteen. Kesäaikaan myös matkailu lisääntyy saarelle.


title: Tiisu

text: Tiisu on suomalainen rockmusiikkia soittava yhtye. Yhtye on tunnettu etenkin kappaleistaan ”Elämältä turpiin sain” sekä ”Tänään sä musta hullaannut”, jotka molemmat ovat nousseet suomalaisten radiokanavien viidentoista soitetuimman kappaleen joukkoon. Yhtyeen esikoisalbumi "Elämän koulu" julkaistiin 28. elokuuta 2015. Toinen albumi "Tänne ei jää kukaan" julkaistiin maaliskuussa 2017.


title: Tiisu

text: Somerolta alkujaan kotoisin oleva laulaja-kitaristi Henrik ”Tiisu” Illikainen perusti yhtyeen ja kokosi sen jäsenet Sibelius-lukion koulutovereistaan. Yhtye solmi vuonna 2014 levytyssopimuksen Sony Music Entertainment -levy-yhtiön kanssa, joka julkaisi myös yhtyeen ensimmäisen albumin.


title: Dan Witty

text: Dan Witty (s. 15. marraskuuta 1984 New Prague) on yhdysvaltalainen alamäkiluistelija. Hän debytoi lajin MM-sarjassa Red Bull Crashed Icessä vuonna 2013 Saint Paulin osakilpailussa kotiosavaltiossaan Minnesotassa. Wittyn paras sijoitus MM-sarjan osakilpailussa on kolmas sija vuoden 2015 Saint Paulin osakilpailusta. Kaudella 2015 hän sijoittui sarjassa sijalle 10.


title: Dan Witty

text: Myös Wittyn pikkuveli Tyler Witty on alamäkiluistelija ja on kilpaillut myös Red Bull Crashed Icessä.


title: Pekka Rajala

text: Pekka Rajala on Limingan kunnanjohtaja. Vuonna 2004 Limingan kunnanhallitus päätti äänin 5-3 esittää hänen valitsemistaan kunnanjohtajaksi, ja Limingan kunnanvaltuuston valitessa kunnanjohtajan hän voitti Eeva-Maija Mäntysen 22-5. Sitä ennen hän toimi Toholammin kunnanjohtajana vuodesta 1995 ja sitä ennen Toholammin hallintojohtajana vuodesta 1990. Syksyllä 2012 hän haki Kempeleen kunnanjohtajaksi mutta veti hakemuksensa pois.


title: Pekka Rajala

text: Kunnanjohtajan yhteystiedot Limingan kunnan sivuilla


title: Michal Procházka

text: Michal Procházka (s. 31. lokakuuta 1992 Teplice) on tšekkiläinen alamäkiluistelija. Hän on kilpaillut lajin MM-sarjassa Red Bull Crashed Icessä vuoden 2009 Prahan kilpailusta saakka. Procházkan paras sijoitus maailmancupin yhteispisteissä on kauden 2011 kymmenes tila. Yksittäisessä osakilpailussa Procházka on sijoittunut parhaimmillaan sijalle kuusi vuoden 2011 Alankomaiden osakilpailussa Valkenburgissa.


title: Hrvoje Appelt

text: Hrvoje Appelt (s. 15. tammikuuta 1974 Zagreb, Jugoslavia) on uransa jo päättänyt kroatialainen alamäkiluistelija ja jääkiekkoilija. Appelt on 180 senttimetriä pitkä ja painaa 75 kilogrammaa.


title: Hrvoje Appelt

text: Appelt kilpaili alamäkiluistelun MM-sarjassa Red Bull Crashed Icessä vuosina 2000-2008. Vuonna 2003 hän sijoittui Duluthissa, Minnesotassa kolmanneksi ja parhaimmillaan seuraavana vuonna Moskovassa MM-sarjan toiseksi heti Ruotsin Jasper Felderin jälkeen. Uransa jälkeen Appelt on ajanut alamäkiluistelun asemaa Kroatiassa.


title: Hrvoje Appelt

text: Jääkiekossa Appelt pelasi vuosina 1991-2001 Medveščak Zagrebin riveissä sekä Kroatian pääsarjassa että IEL-liigassa. Appelt pelasi myös Kroatian jääkiekkomaajoukkueessa 36 ottelua tehden tehot 10+13=23. Pelipaikaltaan Appelt oli oikea laitahyökkääjä.


title: Kalukkipensaskasvit

text: Kalukkipensaskasvit (Calycanthaceae) on koppisiemenisten Laurales-lahkoon kuuluva heimo.


title: Kalukkipensaskasvit

text: Kalukkipensaskasveihin kuuluu kausi- tai ainavihantia pensaita ja puita, joiden silmut ovat suomullisia; toisinaan kärkisilmu kuolee. Varren kuoriosan (korteksin) johtojänteet voi nähdä suurennuslasilla katkaistusta varresta, ja ne voivat olla näkyvissä myös ulkoisesti neljänä vartta pitkin kulkevana kohojuovana. Lehdet ovat vastaikkaisia, ehyitä, korvakkeettomia ja aromaattisen tuoksuisia. Kukat ovat kookkaita, tavallisesti lehtihangoissa. Pohjus on maljamainen ja ulkopinnaltaan suomujen peittämä. Kehälehtiä on paljon, sijaitsevat kierteisesti; sisimmät kehälehdet erittävät mettä tai muuta pölyttäjiä houkuttelevaa ainetta. Heteenponsissa on pidentyneet lokerositeet, myös mettä erittäviä joutoheteitä on. Hedelmät ovat enemmän tai vähemmän pähkylämäisiä ja kiinnittyvät melko kuivan pohjusmaljan sisäpinnalle.


title: Kalukkipensaskasvit

text: Kalukkipensaskasvien levinneisyys on hajanainen. Niitä kasvaa Itä-Aasiassa, kolmella erillisalueella Pohjois-Amerikassa ja Koillis-Australiassa.


title: Kalukkipensaskasvit

text: Heimo koostuu viidestä suvusta, joissa on yhteensä 11 lajia. Ne jaetaan kahdeksi alaheimoksi.


title: Kalukkipensaskasvit

text: 1. Idiospermoideae Thorne. Alaheimossa on vain laji "Idiospermum australiense", joka kasvaa Australian Queenslandissa. Sen heteet ovat lähes kehälehtimäisiä, paksuja ja melkein palhottomia. Erillisiä emejä on yhdestä viiteen, tavallisesti yksi tai kaksi. Ne ovat vartalottomia, ja luotti on tukeva ja mehevä. Hedelmissä on isot siemenet.


title: Kalukkipensaskasvit

text: 2. Calycanthoideae Burnett. Loput neljä sukua ja 10 lajia kuuluvat tähän alaheimoon, ja ne kasvavat Itä-Aasiassa ja Pohjois-Amerikassa. Niiden kukissa on 5–18 hedettä, joiden palhot ovat melko hoikkia. Emejä on useita.


title: Kalukkipensaskasvit

text: Suvut:


title: Taylor Henrich

text: Taylor Henrich (s. 1. marraskuuta 1995 Calgary) on kanadalainen mäkihyppääjä.


title: Taylor Henrich

text: Arvokilpailuihin Henrich osallistui ensimmäisen kerran Oslon MM-kisoissa 2011, joissa hän oli normaalimäen 18:s. Val di Fiemmessä 2013 hän oli 43:s ja Sotšin olympialaisissa 2014 kolmastoista. Falunin MM-kilpailuissa 2015 hän oli viides. Lisäksi hän oli Innsbruckin nuorten olympialaisissa 2012 henkilökohtaisessa kilpailussa viides ja saavutti joukkuekilpailusta pronssia.


title: Taylor Henrich

text: Maailmancupissa Henrich debytoi Lillehammerissa joulukuussa 2011. Ensimmäisen kerran hän sijoittui kymmenen parhaan joukkoon Lillehammerissa joulukuussa 2013, ollen kymmenes. Palkintokorokkeelle hän on sijoittunut kahdesti, kolmanneksi sekä tammikuussa 2015 Obertsdorfissa että maaliskuussa 2015 Oslossa. Continental Cupissa hän on saavuttanut yhden voiton.


title: Ilmari Lavonsalo

text: Ilmari Aleksander Lavonsalo, vuoteen 1964 "Ivar Löfman" (6. tammikuuta 1920 Helsinki – 16. heinäkuuta 1988 Helsinki) oli suomalainen pankinjohtaja, koulutukseltaan valtiotieteiden kandidaatti. Hän oli vuosina 1971–1982 Suomen Työväen Säästöpankin pääjohtaja.


title: National Cartoonists Society

text: National Cartoonists Society (NCS) on Yhdysvalloissa toimiva sarjakuva- ja pilapiirtäjien seura. Se tunnetaan parhaiten vuosittain myöntämistään palkinnoista, joista kuuluisin on vuoden parhaalle piirtäjälle myönnettävä Reuben-palkinto ("Reuben Award"), viralliselta nimeltään "Outstanding Cartoonist of the Year" (vuoden huomattava piirtäjä).


title: National Cartoonists Society

text: National Cartoonists Societyn perusti joukko piirtäjiä New Yorkissa maaliskuussa 1946. Ensimmäinen puheenjohtaja oli pilapiirtäjä Rube Goldberg. Seuran jäseniksi pääsevät vain ammattimaiset sarjakuva- ja pilapiirtäjät sekä poikkeustapauksissa ansioituneet henkilöt läheisiltä aloilta. Seuralla on nykyään yli 500 jäsentä ja se mainostaa olevansa maailman suurin ammattimaisten sarjakuvapiirtäjien järjestö. NCS ei periaatteessa toimi piirtäjien ammattiliittona tai etujärjestönä, mutta on toisinaan myös pyrkinyt puolustamaan jäsentensä etuja.


title: National Cartoonists Society

text: NCS tunnetaan parhaiten vuosittain jakamistaan palkinnoista. Palkintojen saajien ei tarvitse itse olla seuran jäseniä. Vuoden piirtäjä ("Cartoonist of the Year") -palkinto myönnettiin ensimmäisen kerran vuonna 1947. Palkinnon nimenä oli vuoteen 1953 asti "Billy DeBeck Memorial Award" sarjakuvapiirtäjä Billy DeBeckin mukaan. Vuodesta 1954 palkinnon nimi on ollut "Reuben Award" Rube Goldbergin oikean etunimen mukaan. Reubenia pidetään Yhdysvalloissa sarjakuva- ja pilapiirtäjien ammattikunnan korkeimpana ja arvostetuimpana palkintona. Muita NCS:n myöntämiä palkintoja ovat Milton Caniffin mukaan nimetty Milton Caniff -elämäntyöpalkinto ("Milton Caniff Lifetime Achievement Award"), "Gold Key" -palkinto, "Silver T-Square" -palkinto, 50 vuoden piiräjänurasta myönnettävä "Gold T-Square", amatööripiirtäjille satunnaisesti myönnettävä "Ace Award" sekä lukuisat eri erikoisalojen palkinnot. Muun muassa mainospiirroksilla, animaatioilla, kirjankuvituksilla, aikakauslehtien kuvituksilla, sanomalehtien kuvituksilla, sarjakuvakirjoilla, pilapiirroksilla, sanomalehtisarjakuvilla, vitsisarjakuvilla, yksiruutuisilla sarjakuvilla ja onnittelukorteilla on omat palkintokategoriat. Aiemmin myönnettiin myös Elzie Segarin mukaan nimettyä "Elzie Segar Awardia" sekä urheilijoille suunnattua "No. 1 Awardia", mutta niiden jakaminen on lopetettu. Palkintogaala pidetään vuosittain toukokuussa ja palkinnot myönnetään edeltävän vuoden saavutuksista.


title: Olin Downes

text: Olin Downes (alun perin "Edwin Olin Quigley", 27. tammikuuta 1886 Evanston, Illinois – 22. elokuuta 1955 New York) oli yhdysvaltalainen The New York Times -sanomalehden musiikkikriitikko, joka tuli tunnetuksi Jean Sibeliuksen musiikin innokkaana puolestapuhujana, ”Sibeliuksen apostolina”.


title: Olin Downes

text: Edwin Olin Quigley syntyi Wall Streetin pankkiirin pojaksi hyvin toimeentulevaan perheeseen, joka asui suurella maatilalla hevosineen ja palvelusväkineen. Downes opiskeli pianonsoittoa ja musiikkia New Yorkin National Conservatory of Music of America -oppilaitoksessa ja suunnitteli konserttipianistin uraa. Vuonna 1895 paljastui, että perheen isä oli kerännyt omaisuutensa väärentämällä osakkeita. Hänet tuomittiin petoksista 15 vuodeksi Sing Singin vankilaan, ja perhe joutui vararikkoon. Äiti Louise erosi puolisostaan ja otti takaisin oman tyttönimensä sekä itselleen että lapsille. Louise Downesin äiti Sarah Jane Corson Downes oli feministi ja New Jerseyn osavaltion raittiusliiton puheenjohtaja ja tunnettiin saarnaajamaisen tehokkaista puheistaan. Sama, vähitellen yhä vanhanaikaisemmaksi syytetty tyyli oli ominaista myös Olin Downesin teksteille.


title: Olin Downes

text: Äiti ja lapset muuttivat New Yorkista Bostoniin, jossa Olin-poika jatkoi musiikkiopintoja Franz Lisztin oppilaana olleen Carl Baermannin ja Friedrich Nietzschen oppilaana olleen Louis Keltenbornin johdolla. Hän eteni The Boston Postin toimitalon hissipojasta lehden musiikkikriitikoksi. Vuonna 1904 Downes kuuli Bostonin sinfoniaorkesterin esityksen Sibeliuksen toisesta sinfoniasta ja kolme vuotta myöhemmin ensimmäisen sinfonian, minkä jälkeen hänestä tuli fanaattinen Sibeliuksen ihailija. Ensimmäisen kerran Downes kirjoitti Sibeliuksen musiikista vuonna 1907 ja tapasi säveltäjän tämän Yhdysvaltain-vierailulla 1914. Downes yritti saada Sibeliuksen toisellekin vierailulle, mutta tämä kieltäytyi.


title: Olin Downes

text: Seitsemäntoista vuoden Boston Post -pesti jälkeen Downes siirtyi 1924 The New York Timesiin, johon kirjoitti kuolemaansa 1955 saakka. Uusi työnantaja lähetti Downesin reportaasimatkalle Eurooppaan, jossa tämä vuokrasi huonokuntoisen vanhan sotilaskoneen viemään hänet Pariisista Prahaan. Lennon aikana koneen moottorit sammuivat ja lentäjä pelastautui laskuvarjolla. Olin Downes löydettiin koneen hylystä ja selviytyi onnettomuudesta paikallisten talonpoikien ja maalaistohtorin avulla. Pian hän oli jo Prahassa haastattelemassa säveltäjä Leoš Janáčekia.


title: Olin Downes

text: Olin Downes oli vilkkaassa kirjeenvaihdossa Jean Sibeliuksen kanssa ja vieraili useaan otteeseen Ainolassa.


title: Olin Downes

text: Vuonna 1937 Olin Downesille myönnettiin Suomen Valkoisen Ruusun ritarikunnan komentajamerkki, ja hänet kutsuttiin juhlapuhujaksi Sibeliuksen 75-vuotissyntymäpäiville vuonna 1940.


title: Olin Downes

text: Vuonna 1945 julkaistiin Suomessa Olin Downesin Sibelius-teksteistä koottu ja Paul Sjöblomin suomentama kirja "Sibelius". Toinen Downesin Sibelius-kirja oli hänen kuolemansa jälkeen julkaistu "Sibelius the Symphonist" (1956). Sibeliuksen ohella Downes edisti Yhdysvalloissa myös muun muassa Richard Straussin, Sergei Prokofievin ja Dmitri Šostakovitšin tunnettuutta ja arvostusta. Vastakkaista mieltä hän oli toisaalta muun muassa Edward Elgarin, Anton Webernin ja Alban Bergin musiikista.


title: Reuben-palkinto

text: Reuben-palkinto ("Reuben Award"), viralliselta nimeltään "Outstanding Cartoonist of the Year" (vuoden huomattava piirtäjä) on yhdysvaltalaisen National Cartoonists Societyn vuosittain myöntämä sarjakuva- ja pilapiirtäjille suunnattu palkinto. Reubenia pidetään Yhdysvalloissa piirtäjien ammattikunnan korkeimpana ja arvostetuimpana palkintona. Se luovutetaan vuosittain toukokuussa järjestettävässä palkintojenjakogaalassa edellisen vuoden ansioista.


title: Reuben-palkinto

text: Palkinto on nimetty National Cartoonists Societyn ensimmäisen puheenjohtajan, pilapiirtäjä Rube Goldbergin oikean etunimen mukaan. "Cartoonist of the Year" -palkintoa on jaettu vuodesta 1947, mutta vuoteen 1953 asti sen nimenä oli "Billy DeBeck Memorial Award" sarjakuvapiirtäjä Billy DeBeckin mukaan. Nimi "Reuben Award" on ollut käytössä vuodesta 1954.


title: Reuben-palkinto

text: Suluissa vuosi, jolta palkinto on myönnetty. Palkinto luovutetaan seuraavana vuonna.


title: Siparunaceae

text: Siparunaceae on kasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae).


title: Siparunaceae

text: Kasvit ovat pensaita tai liaaneja, ja niihin kerääntyy alumiinia. Kasvit ovat enemmän tai vähemmän aromaattisia tai joskus melko epämiellyttävän tuoksuisia. Puusolukossa ei ole leveitä ydinsäteitä. Karvat ovat usein tähtikarvoja tai kimppuina. Silmut ovat suomuttomat. Lehdet sijaitsevat vastakkain ja ovat sahalaitaisia, korvakkeettomia, ja melko vahvat suonet yhtyvät lavan reunalla. Kukat ovat yksineuvoisia ja kasvit yksi- tai kaksikotisia. Suvussa "Glossocalyx" kukat ovat vastakohtaisia, suvussa "Siparuna" säteittäisiä. Kehälehtiä on tavallisesti neljä, viisi tai kuusi tai kehä on epämääräinen; harvoin kehälehtiä on seitsemän. Joskus kehälehdet ovat kasvaneet yhteen. Heteitä on tavallisesti kaksi tai paljonkin enemmän, harvoin yksi. Ponnet avautuvat usein yhdellä läpällä. Erillisiä emilehtiä on vähintään kolme, usein enemmän, ja ne ovat lyhytvartaloisia. Siemenaihe on yksikalvoinen. Hedelmävaiheessa pohjusmalja, jonka sisällä pienet hedelmät ovat, hajoaa epäsäännöllisesti.


title: Siparunaceae

text: Heimon kaksi sukua kasvaa eri alueilla. "Siparuna"-lajit trooppisessa Amerikassa ja "Glossocalyx" Länsi-Afrikassa.


title: Siparunaceae

text: Siparunaceae käsittää kaksi sukua, joista siparunat ("Siparuna") käsittävät 74 lajia. "Glossocalyx longicuspis" on ainoa laji suvussaan.


title: Siparunaceae

text: Heimo muodostaa yhdessä heimojen Gomortegaceae ja Atherospermataceae kanssa kladin Laurales-lahkon evoluutiopuussa. Kladin ominaisuuksiin kuuluvat mm. neulamaiset oksalaattikiteet, pohjusmaljan umpinaisuus, ponnen yksiteekaisuus, hyvin pieni alkio ja runsas endospermi (ravintovarasto siemenessä).


title: Minä ja hän

text: "Minä ja hän" on kappale Jenni Vartiaisen toiselta, "Seili"-nimiseltä studioalbumilta. Se julkaistiin albumin kuudentena ja viimeisenä singlenä 14. maaliskuuta 2012. Kappaleen ovat säveltäneet Vartiainen, Jukka Immonen ja Hannu Korkeamäki, ja sen on sanoittanut Mariska.


title: Minä ja hän

text: Kappale julkaistiin promosinglenä maaliskuussa 2012, kaksi vuotta "Seilin" julkaisun jälkeen, kun kappale sai näkyvyyttä televisiokanava Nelosen "Voice of Finland" -kykyjenetsintäohjelmassa. Kappale nousi sekä single- että latauslistan sijalle 8, mutta putosi molemmilta listoilta nopeasti. "Minä ja hän" oli parhaimmillaan Suomen radioiden 29:nneksi soitetuin kappale.


title: Minä ja hän

text: Jesse Kaikurannan akustinen versio kappaleesta julkaistiin Universal Music Finlandin virallisella YouTube-kanavalla 29. kesäkuuta 2012. Hip hop -artisti Elastinen esitti kappaleesta oman versionsa "Vain elämää" -televisiosarjan kolmannella kaudella syksyllä 2014. Elastisen versio sisältyy myös tuotantokauden toiselle kokoelma-albumille. Elastisen versio sijoittui parhaimmillaan latauslistan 15:nneksi ja singlelistan sijalle 12.


title: Nakeke

text: Nakeke oli Suomen Lähetysseura lähetysasema Ambomaan Ongandjeran heimon alueella. Sen perustivat Emil Liljeblad ja Heikki Saari vuonna 1903 kuningas Tshaanikan hallitessa Ongandjeraa.


title: Nakeke

text: Suomen Lähetysseura ensimmäinen yritys tehdä lähetystyötä Ongandjerassa tapahtui Rehobothin lähetysasemalla vuosina 1871–73.


title: Nakeke

text: Suomalaiset lähetystyöntekijät olivat joutuneet vuodesta 1873 lähtien voineet tehdä työtä vain Ondongassa. Vuonna 1903 kuitenkin uusi asema perustettiin Ongandjeraan, kun pelättiin katolisten pian saapuvan sinne. Reinin lähetys oli pyytänyt Saksan hallitusta tekemään päätöksen Ongandjeran ja Uukwambin antamisesta yksinomaan suomalaisille, mutta hallitus ei tähän voinut suostua, koska roomalaiskatolisella keskustapuolueella oli voimakas edustus Saksan valtiopäivillä. Niinpä suomalaisten oli otettava nämä heimot itselleen oman työnsä kautta.


title: Nakeke

text: Vuonna heinäkuussa 1903 Ongandjeraan lähetettiin Emil Liljeblad, ja syyskuussa hänelle tuli toveriksi Heikki Saari. Uusi asema rakennettiin neljä kilometriä entisestä itään, Nakeke-nimiseen paikkaan, joka oli puolen kilometrin päässä kuningas Tshaanikan hovista.


title: Nakeke

text: Aluksi suomalaisten opetuksia tuli kuulemaan vain eräs vanha ukko, joka oli ollut jo Rautasella paimenena ja joka nyt oli tullut suomalaisille töihin. Pian kuitenkin opetusta tuli kuulemaan 20–30 henkeä. Kuningas Tshaanika ryhtyi nyt vastustamaan suomalaisia. Kuninkaan mielestä riitti, jos 4–5 hengelle opetettaisiin. Mutta jos opetettaisiin koko kansaa ”sanomaan ’mää, mää’ ” (so. veisaamaan), niin kuka sitten tulisi hänelle palvelijaksi ja sotisi hänen puolestaan? Kuitenkin Tshaanika oli Ambomaan mittapuiden mukaan pätevä kansansa johtaja, eikä hän myöskään ollut perso alkoholille. Käytännössä seurakunnan sitten aluksi muodosti muista heimoista tulleet käännynnäiset, jotka eivät kuitenkaan aina näyttäneet hyvää esimerkkiä paikallisille.


title: Nakeke

text: Saaren ollessa tilapäisesti poissa 1904 Liljebladille tuli vaikeuksia. Portugalilaiset ahdistelivat amboheimoja pohjoisessa ja saksalaiset olivat joutuneet taistelemaan hererokapinaaa vastaan ja heidän pelättiin olevan tulossa Ambomaallekin miehittäjinä. Tshaanika pelkäsi asemansa puolesta, sillä hän oli tullut kuninkaaksi surmaamalla veljensä. Sukulaisia asui läheisessä Uukwaluudhissa, ja nämä hautoivat suunnitelmia hänen syrjäyttämisekseen. Tässä tilanteessa Liljeblad lähetti ambopojan Uukwaluudhiin ostamaan karjaa, ja Tshaanika tuli vakuuttuneeksi siitä, että Liljeblad oli mukana salaliitossa. Tämä joutui tästä syystä jättämään Ongandjeran. Työtä saivat jatkaa Saari ja uutena kentälle tullut Juho Tuominen.


title: Nakeke

text: Saari ja Tuominen ryhtyivät koulunpitoon heinäkuussa 1904 ja seuraavan vuoden lokakuussa he kastoivat ensimmäiset viisi ongandjeralaista.


title: Nakeke

text: Nakeke osoittautui kuitenkin pian sopimattomaksi paikaksi, sillä kuivana kautena siellä oli vaikea saada vettä mistään. Niinpä Saari rakensi v. 1908 uuden aseman aivan lähelle sitä paikkaa, missä Rehoboth oli ollut. Tämä nimi otettiin nyt uudelleen käyttöön.


title: Malesian Grand Prix 2015

text: Malesian Grand Prix 2015 oli Formula 1 -sarjan toinen osakilpailu kaudella 2015. Kilpailu ajettiin Sepang International Circuit -moottoriradalla 29. maaliskuuta.


title: Malesian Grand Prix 2015

text: Kilpailun voitti Sebastian Vettel, jolle voitto oli uran 40:s ja samalla ensimmäinen voitto Scuderia Ferrari -tallissa. Samalla Ferrari palasi voittajaksi kahden vuoden tauon jälkeen.


title: Malesian Grand Prix 2015

text: Aika-ajot alkoivat kuivalla radalla, mutta toisen aika-ajo-osion aikana alkanut sade vaikeutti olosuhteita. Esimerkiksi Ferrarin Kimi Räikkönen jäi 11:nneksi epäonnistuttuaan ainoalla kuivalla radalla ajetulla kierroksellaan. Paalulle ajoi edelliskilpailun tapaan Mercedeksen Lewis Hamilton tallikaverinsa sijoittuessa kolmanneksi. Mercedes-kuljettajat erotti Ferrarin Sebastian Vettel, joka jäi Hamilton paaluajasta alle sekunnin kymmenyksen.


title: Malesian Grand Prix 2015

text: Kilpailuun lähti 19 autoa. Manorin Will Stevens ei voinut osallistua kilpailuun teknisten ongelmien vuoksi. Kilpailun alkuvaiheessa Marcus Ericsson pyörähti Sauberillaan hiekalle ja joutui keskeyttämään. Auton siirtämisen ajaksi radalle tuotiin turva-auto, jonka aikana useat kuljettajat päättivät vaihtaa uudet renkaat. Näiden joukossa olleet Mercedes-kuljettajat Hamilton ja Rosberg jäivät ruuhkaan. Kärkeen siirtyi Sebastian Vettel, joka sai merkittävän hyödyn radalle jäämisestä. Ensimmäisellä varikkopysähdyksellään Vettel vaihtoi pehmeämmän rengasseoksen alleen Mercedes-kuljettajien ajaessa kovilla renkailla. Vettel tuli radalle kolmanneksi, mutta saavutti kärkikaksikon nopeasti. Mercedes-kuljettajat joutuivat jälleen vaihtamaan renkaat ja putosivat yli 20 sekunnin päähän Vettelistä. Hamilton sai pienennettyä eron kymmeneen sekuntiin, kunnes Ferrari-kuljettaja teki viimeisen varikkopysähdyksensä. Hamilton ja Rosberg joutuivat kuitenkin tulemaan vielä kolmanteen renkaanvaihtoon ja putosivat Vettelin taakse. Loppukilpailun aikana Vetteliä jahdanneet Mercedes-kuljettajat eivät saaneet kurottua eroa. Kaksi kertaa pysähtynyt Vettel ajoi ensimmäiseen Ferrari-voittoonsa noin kymmenen sekunnin marginaalilla toiseksi ja kolmanneksi sijoittuneisiin Hamiltoniin ja Rosbergiin verrattuna. Voitto oli tallille ensimmäinen sitten Espanjan GP:n 2013.


title: Ondonga

text: Ondonga on ovambojen perinteinen kuningaskunta Ambomaalla Namibian pohjoisosissa. Sen tärkein keskus nykyään on Ondangwa. Ondongalaiset puhuvat oshindongan kieltä. Suomen Lähetysseura on tehnyt lähetystyötä Ondongassa vuodesta 1870 lähtien.


title: Northwestern-yliopisto

text: Northwestern-yliopisto ("Northwestern University", NU) on yksityinen tutkimusyliopisto Yhdysvaltojen Illinois’n osavaltiossa, Chicagon pohjoisessa esikaupungissa Evanstonissa. Yliopiston 12 tiedekuntaa tarjoavat alempia "bachelor"-korkeakoulututkintoja 124 koulutusohjelmassa ja ylempiä "master"-tutkintoja 145 koulutusohjelmassa. Yliopiston Evanstonissa ja Chicagossa sijaitsevien kampusten lisäksi perustettiin vuonna 2008 kolmas kampus Qatarin Dohaan.


title: Northwestern-yliopisto

text: Northwestern-yliopiston perustivat vuonna 1851 yhdeksän metodistikirkkoon kuuluvaa pappia, lakimiestä ja liikemiestä. Heistä yksi oli kuvernööri John Evans, jonka mukaan nimettiin samoihin aikoihin perustettu Evanstonin kaupunki. Yliopiston nimi tulee sen alkuperäisestä tarkoituksesta palvella silloisen luoteisterritorion osavaltioita Ohio, Indiana, Illinois, Michigan, Wisconsin ja Minnesota. Opetus alkoi vuonna 1855 ja ensimmäiset naisopiskelijat otettiin 1869.


title: Northwestern-yliopisto

text: Northwesterin toiminnasta valtaosa on keskittynyt Michiganjärven rannalla sijaitsevalle Evanstonin kampusalueelle, mutta yliopiston oikeustieteellinen ja lääketieteellinen tiedekunta sijaitsevat Chicagon Streetervillessä. Qatarin Dohassa opetetaan journalismia ja viestintää.


title: Northwestern-yliopisto

text: Northwestern on menestynyt hyvin erilaisissa yliopistojen välisissä ranking-tutkimuksissa, ja sen rahoitusasema on hyvin vahva. Vuonna 2014 yliopistoon hyväksyttiin vain vajaat 13 prosenttia hakijoista, mikä tekee siitä yhden vaikeapääsyisimmistä yliopistoista Yhdysvalloissa.


title: Northwestern-yliopisto

text: Yliopiston urheilujoukkue Northwestern Wildcats kilpailee parissakymmenessä lajissa muita yliopistoja vastaan.


title: Northwestern-yliopisto

text: Northwestern-yliopiston Kellogg School of Managementissa ovat vierailleet professoreina muun muassa suomalaiset Björn Wahlroos ja Mika Vaihekoski.


title: Juan Coca

text: Juan Coca (s. 31. toukokuuta 1993) on puertoricolainen jalkapalloilija, joka edustaa Kakkosessa pelaavaa Kultsua. Hän on aikaisemmin pelannut muun muassa Yhdysvaltain NPSL-liigassa sekä espanjalaisen Burgosin reservijoukkueessa. Joutsenolaisen Kultsun kanssa Coca teki sopimuksen keväällä 2014, ja hän jatkaa seurassa myös kaudella 2015.


title: Juan Coca

text: Puerto Ricon maajoukkueessa Coca debytoi tammikuussa 2012 ottelussa Nicaraguaa vastaan. Hän on osallistunut joukkueen kanssa vuoden 2014 Caribbean Cupin ja vuoden 2018 MM-kilpailuiden karsintoihin.


title: Antti Pätilä

text: Antti Pätilä on Ruokolahden kunnanjohtaja. Ruokolahden kunnanvaltuusto valitsi hänet vuonna 2010 kunnanjohtajaksi yksimielisesti. Aiemmin hän oli työskennellyt markkinointi- ja kehittämisjohtajana. Aikaisemmin hän työskenteli Vihdin kunnanjohtajana. Ainakin marraskuussa 2013 hän oli Etelä-Karjalan suurituloisin kunnanjohtaja.


title: UHV Bulls

text: UHV Bulls on vehmaalainen salibandyn erikoisseura. Kaudella 2014-2015 seuran edustusjoukkue pelaa Suomen kolmanneksi korkeimmalla sarjatasolla 2. divisioonan Länsirannikon lohkossa. Bulls pelaa kotiottelunsa Vehmaan liikuntahallissa. Edustusjoukkueen lisäksi UHV Bullsilla on miehissä kakkosjoukkue sekä neljä juniorijoukkuetta. Keijo Häyrinen perusti seuran 1990-luvun alussa. Häyrisen mukaan joukkueen lyhenne UHV juontaa juurensa sanoista Unihockey Vehmaa. Lisänimi Bulls taas on otettu silloiselta NBA:n suurjoukkueelta Chicago Bullsilta. Kaudella 2012-13 Bulls pelasi seurahistoriansa parhaan kauden sijoittuen runkosarjassa toiseksi, häviten mynämäkeläiselle paikallisvastustajalle SBS Wirmolle ensimmäisellä playoff- ja nousukarsintakierroksella.


title: Marvin Torvic

text: Marvin Torvic (s. 5. tammikuuta 1988) on ranskanguayanalainen jalkapalloilija, joka edustaa saksalaista TSV 1860 Rosenheimia. Hän aikaisemmin pelannut muun muassa PS Kemissä sekä ranskalaisen Lorientin reservijoukkueessa.


title: Marvin Torvic

text: Ranskan Guayanan jalkapallomaajoukkuetta Torvic on edustanut 20 kertaa. Hän oli joukkueen mukana myös vuoden 2014 Caribbean Cupin lopputurnauksessa.


title: Evanston

text: Evanston on Chicagon pohjoinen esikaupunki Yhdysvaltojen Illinois’n osavaltion Cookin piirikunnassa, noin 19 kilometriä Chicagon keskustasta pohjoiseen. Se on yksi North Shoreksi kutsutun, Michiganjärven rannalla sijaitsevan esikaupunkivyöhykkeen kaupungeista. Vuoden 2010 väestölaskennassa Evanstonissa oli 74 486 asukasta.


title: Evanston

text: Michiganjärven lisäksi Evanston rajoittuu etelässä Chicagoon, lännessä Skokieen ja pohjoisessa Wilmetteen.


title: Evanston

text: Evanstonissa sijaitsee metodistivaikuttajien vuonna 1851 perustama Northwestern-yliopisto. Yksi perustajista oli poliitikko, lääkäri ja kuvernööri John Evans (1814–1897), jonka mukaan vuonna 1857 muodostettu, tuolloin Ridgevillenä tunnetusta alueesta ("township") erotettu Evanstonin kaupunki ("town") sai nimensä. Aluetta laajennettiin pohjoiseen ja etelään, ja vuonna 1892 Evanston sai nykyisen kaupunkistatuksensa ("city").


title: Evanston

text: Northwestern-yliopisto on kaupungin suurin työnantaja, jonka palveluksessa on noin 5 300 ihmistä. Yliopiston lisäksi Evanstonissa sijaitsevat muun muassa kansainvälisen Rotary International -järjestön, Valkonauhaliikkeen ja monien Yhdysvaltain yliopistoissa toimivien veljes- ja sisarkuntien () päämajat.


title: Evanston

text: Vuodesta 1858 aina vuoteen 1972 alkoholin myynti oli Evanstonissa kiellettyä.


title: Evanston

text: Tunnettuja Evanstonissa syntyneitä ovat Yhdysvaltojen entinen puolustusministeri Donald Rumsfeld, Nobel-palkittu taloustieteilijä Edmund Phelps, rocklaulaja Grace Slick sekä näyttelijät John Cusack ja William Petersen.


title: Stephan Pastis

text: Stephan Pastis (s. 16. tammikuuta 1968 San Marino, Kalifornia) on yhdysvaltalainen sarjakuvapiirtäjä, joka tunnetaan strippisarjakuvastaan "Helmiä sioille" ("Pearls Before Swine"). Hän esiintyy usein myös itse hahmona omassa sarjakuvassaan.


title: Stephan Pastis

text: Pastis on amerikankreikkalaisesta suvusta. Hän on opiskellut valtiotieteitä Berkeleyn yliopistossa, josta valmistui vuonna 1989. Sen jälkeen hän hankki itselleen myös lakimiehen koulutuksen ja työskenteli vuosina 1993–2002 vakuutusasioihin erikoistuneena asianajajana San Franciscon alueella. Samaan aikaan Pastis kuitenkin tähtäsi sarjakuvapiirtäjäksi ja lähetti sarjakuvasyndikaateille useita sarjakuvaideoita, jotka tulivat hylätyiksi. Hassuista eläinhahmoista kertova "Helmiä sioille" syntyi vuonna 1997. United Features -syndikaatti otti sen levitykseensä vuonna 1999, aluksi vain nettisarjakuvana, mutta joulukuusta 2001 alkaen se alkoi ilmestyä myös lehdissä. Sarja on levinnyt noin 750 lehteen. Syyskuusta 2011 se siirtyi Universal Uclick -syndikaatin levitettäväksi.


title: Stephan Pastis

text: Pastis on voittanut National Cartoonists Societyn myöntämän parhaan sanomalehtisarjakuvan palkinnon vuosina 2003, 2006 ja 2014. Hän on ollut myös seitsemän kertaa ehdolla Reuben-palkinnon saajaksi. Pastis on nimennyt tärkeimmiksi innoittajikseen Charles M. Schulzin ("Tenavat"), Scott Adamsin ("Dilbert") ja Bill Wattersonin ("Lassi ja Leevi"). Kesäkuussa 2014 Watterson teki Pastisin kanssa yhteistyötä muutaman "Helmiä sioille" -stripin piirtämisessä. Pastis on avustanut myös "Tenavien" lisensoimista koskevaa päätöksentekoa Schulzin kuoleman jälkeen ja käsikirjoittanut 2011 valmistuneen "Tenavat"-animaation "Happiness is a Warm Blanket, Charlie Brown".


title: Stephan Pastis

text: Vuodesta 2013 Pastis on julkaissut myös "Timmy Failure" -nimistä lastenkirjasarjaa.


title: Merkintöjä Jerusalemista

text: Merkintöjä Jerusalemista on Guy Delislen sarjakuva. Alkuperäinen sarjakuvaromaani on ilmestynyt ranskaksi nimellä "Chroniques de Jérusalem". Englanninkielinen käännös kulkee nimellä "Jerusalem: Chronicles from the Holy City". Sarjakuvakirjan on tehnyt quebeciläinen Guy Delisle. "Jerusalem" on kuvitettu matkapäiväkirja Delislen kokemuksista Israelissa ja palestiinalaisalueilla. Delisle asui vuoden Jerusalemissa pitkäaikaisen kumppaninsa Nadègen ja heidän yhteisten lastensa kanssa elokuusta 2008 alkaen. Delisle muutti Jerusalemiin Nadègen työkomennuksen takia; Nadège työskentelee Lääkärit ilman rajoja -järjestölle.


title: Merkintöjä Jerusalemista

text: Kanadalainen Guy Delisle muuttaa asumaan Jerusalemiin kumppaninsa työkomennuksen johdosta. Kirjassa Delisle matkustaa ympäri Israelia ja palestiinalaisalueita tavaten matkansa varrella monenlaisia ihmisiä. Delisle tekee kirjassa paljon havaintoja ympäristöstään ja ihmisistä ympärillään: Jerusalem on pyhä kaupunki niin juutalaisille, kristityille kuin muslimeillekin.


title: Merkintöjä Jerusalemista

text: Merkintöjä Jerusalemista on monien Delislen aikaisempia teoksia lukeneiden mielestä tämän parhaita teoksia..


title: KDM Lindormen (1868)

text: KDM Lindormen oli Tanskan laivaston vuonna 1868 vesillelaskettu tykkitornilla varustettu ironclad, joka luokitellaan usein monitoriksi.


title: KDM Lindormen (1868)

text: Alus tilattiin Kööpenhaminen laivastontelakalta ja sen köli laskettiin 20. heinäkuuta 1866. Alus laskettiin vesille 8. elokuuta 1868 ja se valmistui 15. elokuuta 1869.


title: KDM Lindormen (1868)

text: Alus poistettiin palveluksesta 29. kesäkuuta 1907 ja se romutettiin vielä samana vuonna.


title: Ricardo Sá Pinto

text: Ricardo Manuel Andrade Silva Sá Pinto (s. 10. lokakuuta 1972 Porto, Portugali) on portugalilainen entinen jalkapalloilija, pelipaikaltaan hyökkääjä. Peliuransa jälkeen hän on toiminut valmentajana.


title: Ricardo Sá Pinto

text: Sá Pinto pelasi pääsarjatasolla Portugalin Primeira Ligan Salgueirosissa ja Sporting Clube de Portugalissa, Espanjan Primera Divisiónin Real Sociedadissa ja Belgian Eerste klassen Standard Liègessä. Sporting CP:ssä hän voitti Portugalin mestaruuden kaudella 2001–2002 ja Portugalin cupin kausina 1994–1995 sekä 2001–2002.


title: Ricardo Sá Pinto

text: Portugalin maajoukkueessa Sá Pinto pelasi 45 ottelua ja teki yhdeksän maalia vuosina 1994–2001. Hän edusti maataan EM-kisoissa 1996 ja 2000. Sá Pinto oli myös saavuttamassa hopeaa alle 21-vuotiaiden EM-kisoissa 1994.


title: The Phosphorescent Rat

text: The Phosphorescent Rat on Hot Tunan neljäs albumi, joka julkaistiin vuonna 1973.


title: America’s Choice

text: America’s Choice on Hot Tunan viides albumi vuodelta 1975.


title: Kiperjärvi

text: Kiperjärvi eli Kiperinjärvi (joskus Kiperijärvi ) on Satakunnassa Eurassa sijaitseva kuivatettu järvi, joka kuului Eurajoen vesistöön ja se laskee Pyhäjärveen entisen Kiperojan ja nykyisen Myllyojan kautta. Myllyoja on paikallinen nähtävyys Myllyojan kanjonin vuoksi, koska oja hakattiin kallioon käsin ja räjäytettiin ruudilla. Kanjonin yli on rakennettu kivisilta, joka on edelleen käytössä.


title: Kiperjärvi

text: Vuonna 1696 Olof Mörtin piirtämässä Kauttuan kartassa Kiperjärvi näkyy puoliksi aivan karttalehden alareunassa. Järven pohjoisosassa oli neljä pientä lahdelmaa ja yksi niemennokka. Pohjoisosassa oli pieni saari. Myllyojan luusua oli piirretty suuremmalla tarkkuudella. Oja laski Pyhäjärveen lyhyen lahden pohjukasta silmääräisesti katsottuna samasta kohtaa kuin missä kanjoni kulkee nykyään.


title: Kiperjärvi

text: Vuoden 1855–1856 Kalmbergin kartastossa on Kiperjärvi kuvattu melko suurena järvenä. Se oli Pyhäjärven rannan suuntainen ja pitkulainen järvi, jonka nimi kirjoitettiin karttaan "Kiperjärvi". Mikäli järven pituutta ja leveyttä vertaa Kalmbergin kartaston mittakaavaan, voidaan sen mittoja arvioida. Mikäli kartanpiirtäjä on kuvannut järven oikein, olisi sen pituus ollut 1,5−1,6 kilometriä ja leveys ollut noin puoli kilometriä. Karttapaikan kartoissa pellot ovat kuitenkin vain 300 metriä leveitä. Järven tarkat mitat jäävät vielä auki, sillä peltoja oli 1940-luvulla vain 15 hehtaaria.


title: Kiperjärvi

text: Kiperjärven kalliossa esiintyy rinnakkain sekä diabaasia että hiekkakiveä. Hiekkakivi on punaista ja kovaa. Diabaasi on halkaissut hiekkakiven tunkeutuessaan sen läpi ja tämän voi kukin itse käydä katsomassa Myllyojan kanjonin pohjalta. Tästä syystä Kiperjärvi on geologiassa kuuluisa, sillä aikaisemmin ei diabaasin ja hiekkakiven rinnakkaisesiintymien pajastumia tunnettu montakaan.


title: Kiperjärvi

text: Olof Mörtin kartassa järven nimi oli kirjoitettu "Kiparjerfwi" ja sen laskuojan nimi oli jo tuolloin "Mÿllÿoja".


title: Kiperjärvi

text: Mestilän torpparit olivat niittäneet 1800-luvun alussa Kiperjärven rannoilta heinää, jota tarvittiin kuitenkin enemmän. Järven kuivattaminen oli torpparien ajatus, joka pantiin toimeen 1800-luvun alkupuolella. Lupien kyselyn jälkeen työt on ilmeisesti aloitettu vuonna 1822, mutta hankkeen aloitusvuosi on epävarma, koska sitä ei ole varmistettu lähteistä. Järvi näkyy vielä vuoden 1848 Lindströmin kartassa "Eura socken" ja Kalmbergin kartastossa, mutta sen voi selittää osittaisella järvenlaskulla tai kartanpiirtäjän vanhentuneilla tiedoilla.


title: Kiperjärvi

text: Järvelle raivattiin uusi laskuoja maata kaivamalla ja kalliota räjäyttämällä. Kallioon porattiin reikiä, joihin ladatulla ruudilla räjäytettiin kalliota lohkareiksi. Lohkareet nostetiin pois käsivoimin tai köysillä nostaen. Näin työskennellen kallioon saatiin koverrettua ylhäältä metrin leveä ja pohjalta puoli metriä leveä oja. Ojan syvyys oli kalliossa jopa 5,5 metriä. Ojan kautta järvestä hävisi suurin osa vedestä, mutta koko järveä ei saatu näin tyhjennettyä. Torpparit saivat kuitenkin lisää heinää.


title: Kiperjärvi

text: Vuonna 1873 yhtiö A. Ahlström osti Kauttuan ruukin, johon kuului runsaasti metsää ja esimerkiksi tarkasteltava Kiperjärvi. Ruukin yhteydessä ollut kartano tarvitsi karjalleen heinää, jota kerättiin kaikkialta. 1900-luvulla katseet kääntyivät laskettuun Kiperjärveen, josta oli mahdollista saada pienellä vaivalla lisää heinämaata ja peltoa. Vuonna 1935 aloitettiin ojan syventäminen neljän paikallisen isännän urakoidessa työtä. Työ valmistui kolmessa kuukaudessa, kun apuna oli ruukin puolesta dynamiittiä, rautatiekiskot ja kuormavaunut sekä metalliporat. Ojaa syvennettiin yli kaksi metriä ja sen kokonaispituudeksi tuli 200 metriä. Ojan alkuosuudella vesi johdettiin betoniputkiin, jotka peitettiin maalla.


title: Kiperjärvi

text: Järven tyhjeneminen ja kuivuminen kesti kuitenkin kolme vuotta, ennen kuin sitä pystyi viljelemään. Kuivaamista piti auttaa pumppaamalla vettä järvialtaan ojista. Toinen ongelma liittyi pohjan kantavuuteen, joka oli koneille liian heikkoa. Näitä ongelmia ratkottiin juuri, kun karjalaisten asuttaminen tuli ajankohtaiseksi. Kiperjärven 15 hehtaaria suuri viljelyala jaettiin neljän perustettavan maatilan kesken ja nämä annettiin saapuneille karjalaisille.


title: Yellow Fever

text: Yellow Fever on Hot Tunan viides albumi vuodelta 1976. Levy julkaistiin myös quadraphonic-versiona.


title: Luettelo Aeroflotin onnettomuuksista 1960-luvulla

text: 1960-luvulla Aeroflot menetti 119 lentokonetta onnettomuuksissa, joissa kuoli 1 705 ihmistä. Vuosikymmenen pahin onnettomuus tapahtui 16. marraskuuta 1967 Sverdlovskissa, kun Iljušin Il-18V -koneeseen tuli moottorivika lentoonlähdön jälkeen. Toimimaton moottori jarrutti konetta, joka kallistui oikealle ja syöksyi maahan. Kaikki 130 koneessa ollutta kuolivat. Onnettomuus oli tapahtuma-aikanaan pahin nykyisen Venäjän alueella tapahtunut lento-onnettomuus.


text: Konetyypeittäin 1960-luvun menetykset jakautuvat seuraavasti:


title: Hoppkorv

text: Yellow Fever on Hot Tunan seitsemäs albumi vuodelta 1976. Se on viimeinen studioalbumi, jonka julkaisi Grunt Records.


title: Luettelo Aeroflotin onnettomuuksista 1970-luvulla

text: 1970-luvulla Aeroflot menetti 203 lentokonetta onnettomuuksissa, joissa kuoli 3 577 ihmistä. Vuosikymmenen pahin onnettomuus tapahtui 13. lokakuuta 1972 Moskovassa, kun Iljušin Il-62 -kone, jolle oli myönnetty lupa laskeutua 400 metriin, jatkoi laskeutumista suurella nopeudella, kunnes osui maahan. Kaikki 174 koneessa ollutta kuolivat. Onnettomuus on toiseksi pahin nykyisen Venäjän alueella sattunut onnettomuus.


text: Konetyypeittäin 1970-luvun menetykset jakautuvat seuraavasti:


title: Gomortegaceae

text: Gomortegaceae on kasviheimo koppisiemenisten Laurales-lahkossa, jonka tunnetuin heimo on laakerikasvit (Laurales). Heimon ainoa laji on "Gomortega keule".


title: Gomortegaceae

text: Laji on aromaattinen ja kookkaaksi kasvava puu, jonka lehdet ovat vastakkain, korvakkeettomat ja ehytlaitaiset. Kukinto on terttumainen, mutta päättyy kukkaan. Kukat ovat pieniä ja niiden osat kiinnittyvät pohjukseen osin kierteisesti, osin kiehkuroina; pohjus ei ole maljamainen hypanthium. Kehälehtien määrä vaihtelee 5-9, tavallisesti niitä on viisi, kuusi tai seitsemän. Heteitä on 7-13, ja ne ovat melko ohutpalhoisia; hetiön ulkopuolella on joutoheteitä. Sikiäin on kehänalainen ja yhdislehtinen eli synkarppinen ja koostuu tavallisesti kahdesta tai kolmesta emilehdestä, harvoin neljästä tai viidestä. Vartalo on tukeva, pystyhaarainen ja luottipintainen. Siemenaihe kiinnittyy kärki-istukkaan, on riippuva ja lähes suora. Hedelmä on luumarjamainen ja tavallisesti yksisiemeninen.


title: Gomortegaceae

text: Laji kasvaa harvinaisena Keski-Chilessä.


title: Gomortegaceae

text: Lähin sukulaisheimo on Atherospermataceae, jonka kanssa muodostuu Laurales-lahkon evoluutiopuuhun yhteinen haara. Sen ominaisuuksiin ajatellaan kuuluvan mm. suomujen peittämät silmut, ainoastaan uloimpien heteiden toimimattomuus (ovat siis joutoheteitä) ja lyhyt emiön vartalo.


title: Luettelo Aeroflotin onnettomuuksista 1980-luvulla

text: 1980-luvulla Aeroflot menetti 153 lentokonetta onnettomuuksissa, joissa kuoli 2 068 ihmistä. Vuosikymmenen pahin onnettomuus tapahtui 10. heinäkuuta 1985 Utškudukissa, kun Tupolev Tu-154B-2 -koneen miehistö luuli matalan nopeuden aiheuttamia värinöitä moottorivian merkiksi. Koneen nopeutta vähennettiin, jolloin se sakkasi ja syöksyi maahan. Kaikki 200 koneessa ollutta kuolivat onnettomuudessa. Onnettomuus on pahin nykyisen Uzbekistanin alueella sattunut lento-onnettomuus. Lisäksi se on pahin Aeroflotille sekä Tupolev Tu-154 -koneelle sattunut onnettomuus.


text: Konetyypeittäin 1980-luvun menetykset jakautuvat seuraavasti:


title: Pair a Dice Found

text: Pair a Dice Found on Hot Tunan albumi vuodelta 1990. Levy on ensimmäinen studioalbumi vuoden 1976 "Hoppkorvin" jälkeen.


title: Kreikan vaalipiirit

text: Kreikassa on 56 vaalipiiriä (). Niiden alueet vastaavat muutoin jo lakkautettujen prefektuurien (51 kpl) alueita, mutta väkiluvultaan suurimpien entisten prefektuurien Attikan ja Thessalonikin alue on jaettu useampaan vaalipiiriin, Attika viiteen ja Thessaloniki kahteen vaalipiiriin. Koska suurin osa prefektuureista vastasi alueeltaan nykyisiä alueyksiköitä, myös suurin osa vaalipiireistä vastaa jotakin nykyistä alueyksikköä.


title: Kreikan vaalipiirit

text: Vaalipiirejä käytetään sekä Kreikan parlamenttivaaleissa että europarlamenttivaaleissa. Parlamenttivaaleissa parlamentin 300 paikasta jaetaan 288 vaalipiireittäin ja loput 12 maanlaajuisesti. Vaalipiirin paikkamäärät parlamentissa perustuvat niiden väkilukuun. Vaalipiirien nimet ovat genetiviissä, esimerkiksi ”Ateenan 1. vaalipiiri” (Εκλογική περιφέρεια Α΄ Αθηνών, "Eklogikí periféreia A' Athinón").


title: Kreikan vaalipiirit

text: Kreikan vaalipiirit ja niiden paikkamäärät maan parlamentissa ovat (vuonna 2015):


title: Luettelo Aeroflotin onnettomuuksista 1990-luvulla

text: 1990-luvulla Aeroflot menetti 81 lentokonetta onnettomuuksissa, joissa kuoli 607 ihmistä. Vuosikymmenen pahin onnettomuus tapahtui 7. joulukuuta 1995 Grossevitšissa. Aeroflotin väreissä ja puolesta lentoa operoineen Khabarovsk United Airin Tupolev Tu-154B -kone joutui syöksykierteeseen ja syöksyi maahan mahdollisesti polttoaine-epätasapainon vuoksi. Kaikki 98 koneessa ollutta kuolivat onnettomuudessa.


text: Konetyypeittäin 1990-luvun menetykset jakautuvat seuraavasti:


title: Atherospermataceae

text: Atherospermataceae siemenkasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae).


title: Atherospermataceae

text: Heimoon kuuluu pensaita ja puita, joiden aineenvaihdunta tuottaa eräitä alkaloideja. Lehdet ovat vastakkain, karkeahampaisia ja korvakkeettomia; suonet yhtyvät lavan reunalla. Kukinto on terttumainen, koostuu keskikokoisista kukista, ja kukkapohjus on kuiva, maljamainen hypanthium. Kukan kehä on vaihteleva: kehälehtiä on joko kahdessa kiehkurassa kahdesta neljään kummassakin tai kehä on erilaistunut kahdeksi verholehdeksi ja kahdeksaksi terälehdeksi tai verhiö on kaksikiehkurainen, kummassakin kiehkurassa viisi verholehteä, ja teriö on viisilehtinen, sen lisäksi voi olla toinen viisilehtinen teriökiehkura. Erillisiä emilehtiä on neljä tai useampia, ja joskus niiden vartalot kiinnittyvät niiden tyveen, joskus taas vartaloita ei ole ollenkaan. Kustakin emistä kehittyvä hedelmä on pähkylämäinen ja haivenellinen; hedelmävaiheessa hypanthium puutuu.


title: Atherospermataceae

text: Heimo kasvaa hajanaisesti eteläisellä pallonpuoliskolla Uudesta-Guineasta Uuteen-Kaledoniaan ja Uuteen-Seelantiin ulottuvalla alueella sekä Chilessä.


title: Atherospermataceae

text: Heimossa on kuusi tai seitsemän sukua ja 16 lajia.


title: Atherospermataceae

text: Suvut:


title: Jonathan Haidt

text: Jonathan Haidt (s. 19. lokakuuta 1963) on yhdysvaltalainen sosiaalipsykologi.


title: Jonathan Haidt

text: Haidtin suomennettu teos Onnellisuushypoteesi (suomennettu 2011), kuvailee kymmenen ihmiskunnan suurimpiin kuuluvan ajattelijan tekemään oivallusta modernin tutkimustiedon valossa. Haidtin viimeisin teos The Righteous Mind: Why Good People are Divided by Politics and Religion, käsittelee moraalin syntyä intuitiivisella tasolla ja sitä miten tämä ilmenee muun muassa Yhdysvaltain vasemmiston ja oikeiston välisessä kamppailussa.


title: Jonathan Haidt

text:
Jonathan Haidt nimettiin eettisen johtamisen professoriksi New Yorkin yliopistoon 2011. Aikaisemmin hän on työskennellyt Virginian yliopistossa, jossa tuli palkituksi useita kertoja erinomaisesta opettamisesta.TED Talk
Beyond Belief: Enlightenment 2.0


title: Jonathan Haidt

text: Nettisivuja


title: Steady as She Goes (Hot Tunan albumi)

text: Steady as She Goes on Hot Tunan albumi vuodelta 2011. Albumi on ensimmäinen julkaistu studioalbumi vuoden 1990 jälkeen.


title: Artturi Leinosen palkinto

text: Artturi Leinosen palkinto on sanomalehti Ilkan ja Etelä-Pohjanmaan lehtiseuran myöntämä eteläpohjalaisen kulttuurin hyväksi myönnetty palkinto. Se on nimetty päätoimittaja, kirjailija Artturi Leinosen mukaan. Palkintosumma on 10 000 euroa. Palkintoa on myönnetty vuodesta 1979.


title: A Good Feelin’ to Know

text: A Good Feelin’ to Know on country rock -yhtye Pocon viides albumi vuodelta 1972.


title: Pedro Espinha

text: Pedro Manuel Espinha Ferreira (s. 25. syyskuuta 1965 Mafra, Portugali) on portugalilainen entinen jalkapallomaalivahti.


title: Pedro Espinha

text: Espinha pelasi koko ammattilaisuransa ajan kotimaassaan Portugalissa. Pääsarjatasolla Primeira Ligassa hän edusti Académica de Coimbraa, CF Os Belenensesiä, SC Salgueirosia, Vitória SC:tä, FC Portoa ja Vitória FC:tä. Portossa Espinha voitti Portugalin cupin kaudella 2000–2001.


title: Pedro Espinha

text: Portugalin maajoukkueessa Espinha pelasi kuusi ottelua vuosina 1998–2000. Hän oli mukana EM-kisoissa 2000. Vítor Baía oli turnauksessa Portugalin ykkösmaalivahti, mutta Portugalin lepuutettua pelaajiaan alkulohkovaiheen viimeisessä ottelussa Saksaa vastaan joukkueen jo varmistettua jatkopaikkansa Espinha pääsi kentälle. Hän vaihdettiin vielä lopussa kolmantena maalivahtina olleeseen Quimiin Portugalin 3–0-voittoon päättyneessä ottelussa.


title: Weltcupabfahrt Franz Klammer

text: Weltcupabfahrt Franz Klammer (myös Kärnten-Franz Klammer) on laskettelurinne Bad Kleinkirchheimissa Itävallassa.


title: Weltcupabfahrt Franz Klammer

text: Laskettelurinne on nimetty itävaltalaisen syöksylaskun olympiavoittajan Franz Klammerin mukaan. Siinä järjestetään alppihiihdon maailmancupin osakilpailuja.


title: Weltcupabfahrt Franz Klammer

text: Syöksylaskun lähtö sijaitsee 1 883 metriä merenpinnan yläpuolella lähellä Strohsack-vuoren huippua. Rinteen ylin osuus "Klammerstich" on radan jyrkin osuus, se on 600 metriä pitkä.


title: Weltcupabfahrt Franz Klammer

text: Klammerstichin jälkeen alkaa varsinainen "Weltcupabfahrt Franz Klammer" -rinneosuus. Se on vaihtelevan jyrkkä ja koostuu lähinnä pitkistä, melko tiukoistakin S-mutkista.


title: Weltcupabfahrt Franz Klammer

text: Syöksylaskun maali sijaitsee 1 078 metriä merenpinnan yläpuolella lähellä Kleinkirchheimin kylän keskustaa.


title: Lorenzo Bertelli

text:
Lorenzo Bertelli (s. 10. toukokuuta 1988) on italialainen ralliautoilija.
Bertelli on muotitalo Pradan johtajan Patrizio Bertellin ja pääsuunnittelija Miuccia Pradan poika. Hänen isänsä oli vuonna 2014 Forbes-lehden mukaan Italian kahdeksanneksi rikkain mies 4,2 miljardin dollarin omaisuudellaan, ja hänen perheensä yhteenlasketuksi omaisuudeksi on arvioitu jopa 19,1 miljardia dollaria. Bertellin iso-isoisä on Pradan perustaja Mario Prada.


title: Lorenzo Bertelli

text: Ralliuransa Bertelli aloitti vuonna 2010, ja hänen mentorinaan toimi entinen rallikuljettaja Piero Liatti. Hänen ensimmäinen MM-rallinsa oli vuoden 2011 Sardinian ralli, jossa hän sijoittui PWRC-luokan Mitsubishi Lancer EVO IX:llä yleiskilpailun 26:nneksi. Seuraavalla kaudella Bertelli ajoi koko PWRC-luokan MM-kauden.


title: Lorenzo Bertelli

text: Kausina 2013 ja 2014 kilpaili luokkaa ylempänä WRC 2 -luokassa, jossa sijoittui jälkimmäisellä kaudella kolmanneksi. Saman vuoden Sardinian rallissa Bertelli voitti myös luokkansa, ja otti ensimmäiset MM-pisteensä sijoittumalla yleiskilpailun yhdeksänneksi.


title: Lorenzo Bertelli

text: Kaudella 2015 Bertelli ajoi ensimmäistä kertaa WRC-kalustolla, oman yksityistiiminsä Ford Fiesta RS WRC:llä, osallistuen Korsikaa lukuun ottamatta kaikkiin sarjan kilpailuihin. Suomen ja Walesin ralleissa Bertelli onnistui ajamaan sijalle 10 saaden näin 1 MM-pisteen molemmista ralleista.


title: Lorenzo Bertelli

text: Kaudella 2016 Bertelli kilpaili Ruotsin rallia lukuun ottamatta kaikissa MM-osakilpailuissa. Kauden ja koko tähän astisen uran paras saavutus oli Meksikon rallin kahdeksas tila. Tämän lisäksi hän ajoi pisteille (10.) myös Australian rallissa.


title: Lorenzo Bertelli

text: Kaudella 2017 Bertelli osallistui vain kolmeen ralliin. Ruotsin rallissa alla oli oma 2016- mallinen Ford Fiesta mutta Meksikossa ja Argentiinassa Bertelli ajoi M-Sportin uudella, 2017 sääntöjen mukaisella WRC:lla. Maaliin asti Bertelli onnistui ajamaan vain Meksikossa kahden muun osakilpailun päättyessä teknisiin vastoinkäymisiin. Argentiinan rallin jälkeen Bertelli laittoi ainakin toistaiseksi ralliautoilijan uransa tauolle ja keskittyi tehtäviinsä perheen muotitalossa.


title: Emma-palkinnot 2014

text: Emma-palkinnot 2015 jaettiin 28. Emma-gaalassa Barona-areenalla 7. maaliskuuta 2014. Gaalan juonsi Niko Kivelä ja se esitettiin suorana Yle2-kanavalla. Gaalassa esiintyivät muun muassa Haloo Helsinki!, Robin, Cheek, Jenni Vartiainen, Redrama ja Isac Elliot.


title: Emma-palkinnot 2014

text: Lisäksi gaalassa jaettiin seuraavat erikoispalkinnot:


title: Rauta(III)sulfaatti

text: Rauta(III)sulfaatti eli ferrisulfaatti (Fe(SO)) on rauta- ja sulfaatti-ionien muodostama epäorgaaninen ioniyhdiste. Yhdistettä voidaan käyttää veden puhdistukseen, väriaineena ja muiden rautayhdisteiden valmistamiseen.


title: Rauta(III)sulfaatti

text: Huoneenlämpötilassa rauta(III)sulfaatti on harmahtavanvalkoista kiteistä ainetta. Kidevedettömän yhdisteen lisäksi tunnetaan useita kidevedellisiä muotoja kuten monohydraatti (Fe(SO)·HO), heksahydraatti (Fe(SO)·6HO), heptahydraatti (Fe(SO)·7HO) ja nonahydraatti (Fe(SO)·9HO). Kidevesi poistuu näiden yhdisteiden rakenteesta kuumennettaessa. Rauta(III)sulfaatit liukenee kohtalaisesti veteen ja hydraatit kidevedetöntä yhdistettä runsaammin. Liuetessaan rauta(III)sulfaatti usein hydrolysoituu. Kuumennettaessa rauta(III)sulfaattia 480 °C:n lämpötilaan se hajoaa rauta(III)oksidiksi. Rauta(III)sulfaatti muodostaa alkalimetallisulfaattien ja alumiinisulfaatin kanssa alunoita.


title: Rauta(III)sulfaatti

text: Rauta(III)sulfaattia voidaan valmistaa hapettamalla rauta(II)sulfaattia väkevien typpi- tai rikkihappojen avulla tai kloorin avulla. Toinen tapa muodostaa yhdistettä on liuottaa rauta(III)oksidia väkevään rikkihappoon. Suomessa ferrisulfaattia valmistaa Kemira Porissa titaanidioksisin valmistuksessa syntyvästä sivutuotteesta.


title: Rauta(III)sulfaatti

text: Rauta(III)sulfaattia käytetään jätevesien puhdistuksessa saostavana kemikaalina, väriaineena ja väriaineiden valmistuksessa, alunoiden valmistuksessa, peittana tekstiilien värjäyksessä ja laboratorioreagenssina.


title: Jani Nieminen (kirjailija)

text: Jani Nieminen (s. 20. lokakuuta 1973 Uusikaupunki) on suomalainen kirjailija. Häneltä on julkaistu neljä runokokoelmaa.


title: Jani Nieminen (kirjailija)

text: Nieminen vietti nuoruutensa Alavudella Etelä-Pohjanmaalla. Nykyisin hän asuu Helsingissä ja on ammatiltaan erikoiskirjastonhoitaja.


title: Jani Nieminen (kirjailija)

text: Niemisen esikoisrunoteos "Kylässä" ilmestyi vuonna 2009. Toinen runokokoelma, eroa käsittelevä "Kodittomille koirille" ilmestyi vuonna 2011. Teos "Meren poika, joen poika" ilmestyi vuonna 2014 ja "Bigini" vuonna 2016. Nieminen on kirjoittanut myös näytelmät "Aina tässä talossa" (2003) ja "Pushkinin Morsian" (2005) .


title: Jani Nieminen (kirjailija)

text: Nieminen on naimisissa kirjailija ja käsikirjoittaja Juuli Niemen kanssa.


title: Monimiaceae

text: Monimiaceae on siemenkasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae).


title: Monimiaceae

text: Monimiaceae-kasvit ovat puita, pensaita tai liaaneja. Lehdet ovat vastakkaisia, tavallisesti sahalaitaisia, harvoin ehytlaitaisia; suonitus on huomiota herättävä lavan alapinnalla, ja sivusuonet yhtyvät lavan reunalla. Kukat ovat keskikokoisia ja yksineuvoisia, kasvit yksi- tai kaksikotisia. Kukkapohjus on maljamainen hypanthium. Heteitä on kolme tai enemmän, ja ne ovat vaihtelevissa määrin palhottomia tai palhot ovat melko ohuita. Erillisiä emejä on tavallisesti monta, joskus muutama tai vain yksi. Vartalot ovat lyhyitä tai puuttuvat, luotti on leveä. Kustakin hedelmöityneestä emistä kehittyy pieni luumarja, ja luumarjat sijaitsevat hyvin kehittyneen hypanthiumin sisäpinnalla; hypanthium on toisinaan mehevä ja sulkee sisäänsä luumarjat ja halkeilee epäsäännöllisesti kypsyttyään.


title: Monimiaceae

text:
Heimon lajit kasvavat eteläisen pallonpuoliskon trooppisilla alueilla, erityisesti Australiassa.
22[list]/200. Tropical-Southern Hemisphere, but esp. Australasia.


title: Monimiaceae

text: Monimiaceae kuuluu samaan Laurales-lahkon kehityslinjaan Hernandiaceae-heimon ja laakerikasvien (Lauraceae) kanssa. Kehityslinjan ominaisuuksia ovat eräät alkaloidit, solujen pienet oksalaattikiteet, kiehkurainen hetiö, tietynlainen siitepölyn seinämän rakenne ja kärki-istukallinen, riippuva siemenaihe.


title: Monimiaceae

text: Monimiaceae-heimossa on 22 sukua ja 200 lajia. Alaheimoja on kolme:


title: Monimiaceae

text: 1. Monimioideae Rafinesque. Liaaneja, pensaita tai puita; usein tähtikarvoja; kaksikotisia; kehälehtiä enintään 12, sisimmät terämäisiä; hedekukissa joutoheteitä; hedelmävaiheessa hypanthium halkeilee epäsäännöllisesti tai on kansiluomainen. Sukuja kolme, lajeja 19 hajanaisesti levinneinä Chileen, Maskareeneille, Itä-Australiaan ja Uuteen-Guineaan. Runsaslajisin suku on 15-lajinen "Palmeria".


title: Monimiaceae

text: 2. Hortonioideae Thorne & Reveal. Pensaita; tähtikarvoja; kukat kaksineuvoisia, noin kolmen cm:n levyisiä; kehälehtiä paljon spiraalimaisesti, sisimmät terämäisiä; joutoheteitä. Vain yksi kolmilajinen "Hortonia"-suku Sri Lankassa.


title: Monimiaceae

text: 3. Mollinedioideae Thorne. Liaaneja, pensaita tai puita; yksikotisia; kehä erilaistumaton, usein huomaamaton tai puuttuu; mesiäiset tavallisesti puuttuvat. Sukuja 18, lajeja 180 eteläisen pallonpuoliskon trooppisissa osissa, erityisesti Australiassa. Runsaslajisimmat suvut ovat "Mollinedia" (90, mahdollisesti vain 20 lajia), "Tambourissa" (45 lajia) ja "Kibara" (45 lajia).


title: Monimiaceae

text: Monimiaceae-heimon suvut:http://www.mobot.org/mobot/research/apweb/genera/monimiaceaegen.html


title: Monimiaceae

text: Tunnetuin heimon suvuista on boldopuut ("Peumus").


title: M-Sport

text: M-Sport on vuonna 1979 perustettu brittiläinen moottoriurheiluun ja erityisesti ralliautoiluun erikoistunut yritys. Yrityksen perustaja ja johtaja on entinen ralliautoilija Malcolm Wilson. M-Sportin päämaja sijaitsee Cockermouthissa, Cumbrian kreivikunnassa Luoteis-Englannissa.


title: M-Sport

text: M-Sport vastasi vuosina 1997–2012 Fordin virallisen tehdastallin toiminnasta rallin MM-sarjassa. Vuonna 2006 talli voitti valmistajien mestaruuden ensimmäistä kertaa 25 vuoteen. Sittemmin M-Sport on ajattanut Ford Fiesta RS WRC -autoja yksityistallina tehtaan osittaisella tuella M-Sport World Rally Team -nimellä.


title: Linda Sipilä

text: Linda Sipilä (s. 1981) on suomalainen vaatesuunnittelija, joka tuli tunnetuksi voitettuaan vuonna 2011 MTV3-kanavan "Muodin huipulle" -kilpailun.


title: Linda Sipilä

text: Sipilä opiskeli Seinäjoen ammattikorkeakoulussa vaatetusalan artenomiksi ja jatkoi opintojaan Lontoossa. Hän piti Seinäjoella äitinsä Aliisa Sipilän kanssa omaa liikettä Boutique Sipilä, jossa myi omaa klassisen tyylikkääksi luonnehdittua Sipilä-mallistoaan. Vuonna 2013 hän myi yrityksen pois ja sanoi keskittyvänsä vaatesuunnitteluun. Syksyllä 2014 hän kertoi lopettavansa myös vaatemallistonsa teon ja muuttavansa perheineen Pariisiin.


title: Elokuvanteko

text: Elokuvanteko voidaan jakaa viiteen päävaiheeseen: ideointiin, esituotantoon, tuotantoon eli kuvaukseen, jälkituotantoon sekä levitykseen.


title: Elokuvanteko

text: Ideointi on elokuvanteon ensimmäinen vaihe. Siinä elokuvalle keksitään idea, lähtökohta tai visio tuotantoa varten. Ideasta kirjoitetaan synopsis, elokuvan sisällön tiivistelmä, josta selviää luonnosmaisesti sen sisältö ja muoto, lähestymistapa ja tyyli. Idean kehittäjä pyrkii myymään ideansa tuottajalle, jotta siitä tehtäisiin elokuva.


title: Elokuvanteko

text: Esituotantoon kuuluu kaikki elokuvatuotantoon liittyvä budjetoitu toiminta ennen varsinaisia kuvauksia. Esituotannossa korostuu tuottajan, käsikirjoittajan ja ohjaajan yhteistyö.


title: Elokuvanteko

text: Elokuvan ideasta kirjoitetun synopsiksen pohjalta kirjoitetaan "treatment" ja sen jälkeen käsikirjoitus eri versioineen. Joskus tehdään myös kuvakäsikirjoitus eli "storyboard", ohjauskäsikirjoitus ja leikkauskäsikirjoitus. Käsikirjoitus on suunnitelma, jonka avulla elokuva voidaan kuvata. Käsikirjoituksen pohjalta luodaan elokuvan kuvausaikataulu ja kustannusarvio, jotka tekee yleensä tuotantopäällikkö.


title: Elokuvanteko

text: Kun käsikirjoitus ja rahoitussuunnitelma ovat valmiit, tehdään tuotantopäätös ja tuotantohenkilöstön palkkaaminen aloitetaan.


title: Elokuvanteko

text: Tuottaja käynnistää ja päättää elokuvatuotannon. Hän löytää ja kehittää projektin sekä järjestää sille rahoituksen. Hän palkkaa käsikirjoittajan, ohjaajan, näyttelijät ja muun tuotantohenkilöstön. Hän valvoo käskirjoituksen kehittelyä, kuvauksia ja leikkausta. Hän voi myös osallistua elokuvan levitykseen ja markkinointiin. Joskus tuottaja ohjaa ja käsikirjoittaa elokuvan itse.


title: Elokuvanteko

text: Esituotantoon kuuluu elokuvan taustatyö. Siinä perehdytään kuvattavaan kohteeseen esimerkiksi alustavan käsikirjoituksen kirjoittamista varten. Kunnollinen taustatyö on tärkeää myös budjetoidussa aikataulussa pysymisen kannalta. Fiktioelokuvan taustayöhön kuuluu esimerkiksi historiallisten yksityiskohtien, tapahtumien ja paikkojen tarkisteminen.


title: Elokuvanteko

text: Esituotannon aikana elokuva roolitetaan, eli siihen valitaan elokuvan roolihenkilöitä esittävät näyttelijät ja avustajat, usein koekuvauksien ja haastattelujen avulla.


title: Elokuvanteko

text: Elokuvan kuvaus on elokuvanteon näkyvin vaihe. Kuvaushenkilöstöön voi kuulua kymmeniä henkilöitä, jotka on jaettu ryhmiin. Koko kuvausten taiteellinen johtaja on elokuvaohjaaja. Omien ryhmiensä johtajina toimivat esimerkiksi elokuvaaja, lavastaja, pukusuunnittelija ja maskeeraaja. Ohjaajan apuna toimii 1−3 apulaisohjaajaa. Kuvauksiin nimitetään myös esimerkiksi tuotantopäällikkö, kuvauspäällikkö, kuvaussihteeri ja muonittaja.


title: Elokuvanteko

text: Äänisuunnittelija on mukana elokuvan joka tuotantovaiheessa. Elokuvan ääni koostuu yleensä kolmesta osasta: kuvaustilanteessa nauhoitetusta äänestä kuten näyttelijöiden puheesta ja taustaäänistä, äänitehosteista, sekä musiikista.


title: Elokuvanteko

text: Sisäkuvaukset suoritetaan yleensä studiossa, missä kuvausolosuhteita voidaan kontrolloida ja kuvauskalustolle ja -henkilöstölle on riittävästi tilaa.


title: Elokuvanteko

text: Lavastuksen avulla rakennetaan elokuvan miljööt eli tapahtumaympäristöt elokuvan sisältöä vastaaviksi. Lavastukseen kuuluu yleensä sekä fyysinen ympäristö että puvustus.


title: Elokuvanteko

text: Jälkityöt ovat työtehtäviä, jotka suoritetaan kuvausten päätyttyä. Niihin kuuluvat muun muassa kuvaleikkaus, äänileikkaus, trikit ja efektit, äänen miksaus ja elokuvan värimäärittely.


title: Elokuvanteko

text: Kun elokuvan jälkituotanto on ohi, siitä valmistetaan esityskopio, elokuvan lopullinen formaatti, jolta elokuva esitetään yleisölle. Esityskopio voidaan tehdä filmille tai digitaalisena. Elokuvaa markkinoidaan usein näkyvästi ennen julkaisua. Elokuvasta tehdään myös trailereita, jotka ovat lyhyitä mainoksia. Lopulta elokuva saatetaan yleisön katsottavaksi. Elokuvan levityksen hoitaa usein jokin elokuvayhtiö. Elokuva voidaan julkaista esimerkiksi elokuvateatterissa tai DVD:llä.


title: Lohikäärmeen ritarikunta

text: Lohikäärmen Ritarikunta oli kunniaritarikunta valituille aateliston jäsenille. Unkarin kuningas Sigismund, josta tulisi myöhemmin Pyhän saksalais-roomalaisen keisarikunnan keisari, perusti sen vuonna 1408. Se perustettiin ristiretkeläisritarikuntien malliin, eli taistelemaan epäuskoisia vastaan ja eritysesti ottomaaneja vastaan.


title: Lohikäärmeen ritarikunta

text: Ritarikunta kukoisti ensimmäisen puoliskon 1400-lukua enimmäkseen Saksassa ja Italiassa. Sigismundin kuoleman jälkeen (1437) sen tärkeys laski Länsi-Euroopassa, mutta Konstantinopolin kaaduttua vuonna 1453 se jatkoi rooliaan Unkarissa sisältäen Kroatian, Bosnian, Bulgarian, Serbian ja Romanian, koska tämä alue kohtasi ottomaanien pääjoukot.


title: Lohikäärmeen ritarikunta

text: Vlad II Dracul, Vlad Seivästäjän isä, Draculan esikuva, oli myös järjestön jäsen.


title: Elina Arlin

text:
Elina Arlin (o.s. Orkoneva) on suomalainen laulaja ja lauluntekijä. Hän nousi julkisuuteen vuonna 2013 osallistuttuaan Uuden musiikin kilpailuun kappaleella "He's Not My Man". Arlin eteni kilpailussa finaaliin, jossa sijoittui kuudenneksi. Arlin on valmistunut musiikin maisteriksi Sibelius-Akatemiasta ja toimii laulunopettajana Turun konservatoriossa. Lisäksi hän on toiminut laulajana useammissa kokoonpanoissa, kuten Local Voices, the3ees ja Sense.
Arlinin esikoisalbumi, "New Name", julkaistiin elokuussa 2014. Arlin on itse sanoittanut ja säveltänyt kaikki sen kappaleet.


title: Hernandiaceae

text: Hernandiaceae on siemenkasviheimo koppisiemenisten Laurales-lahkossa. Lähin sukulaisheimo on laakerikasvit (Lauraceae).


title: Hernandiaceae

text: Hernandiaceae käsittää puu- ja liaanilajeja, joiden nivelten sisärakenteessa näkyy yksi lehtiaukko keskuslieriössä ja siitä lähtevät 3-9 johtojännettä, jotka kulkevat lehteen. Lehdet ovat enemmän tai vähemmän kourasuonisia. Kukat ovat hyvin vaihtelevia, tavallisesti neli- tai viisilukuisia, harvoin kolmilukuisia. Kehälehtiä on kolmesta kymmeneen, heteitä tavallisesti kolmesta viiteen, harvoin kuusi tai seitsemän. Kukass on tavallisesti mesiäinen. Sikiäin on kehänalainen, luotti kilpimäinen. Hedelmä on kuiva, joskus samara.


title: Hernandiaceae

text: Heimo on kooltaan pieni, mutta jo kasvullisilta osiltaan melkoisen monimuotoinen. "Hernandia"-lajit ovat puita, "Illigera"-lajit kiipeileviä köynnöksiä, joiden lehdet ovat sormilehdykkäisiä; ruodit toimivat kiipeilyeliminä ja kiertyvät tuen ympärille; vaikutelma muistuttaa yksisirkkaisia jamsseja ("Dioscorea"). "Sparattanthelium"-suvun lajit ovat myös köynnöksiä, mutta ne kiipeilevät varsissa olevien koukkujen avulla.


title: Hernandiaceae

text: Heimo on levinnyt tropiikkiin.


title: Hernandiaceae

text: Hernandiaceae-heimossa on viisi sukua ja 55 lajia kahteen alaheimoon kuuluvina:


title: Hernandiaceae

text: 1. Hernandioideae Miquel. Puita, joskus lehtiruotien avulla kiipeileviä köynnöksiä; lehden päällysketossa erityskarvoja; kasvit kukkivat siten, että yksien kukkien ollessa hedevaiheessa toiset ovat emivaiheessa, jonka jälkeen tilanne vaihtuu päinvastaiseksi (heterodikogamia); kukinto on röyhymäinen; ponnet avautuvat läpillä; hedelmävaiheessa kukan tukilehdet tavallisesti laajentuneita. Sukuja kolme, lajeja 44 tropiikissa, erityisesti Madagaskarissa ja Etelä-Aasiassa.


title: Hernandiaceae

text: 2. Gyrocarpoideae J. H. Balfour. Litokysti-soluja esiintyy; kukinto kaksihaarainen viuhko; kukat hyvin pieniä; kehä yksikiehkurainen. Sukuja kaksi, lajeja kymmenen tropiikissa, erityisesti Amerikassa.


title: Hernandiaceae

text: Heimoon kuuluvat suvut "Gyrocarpus, Hernandia, Illigera" ja "Sparattanthelium".


title: Inga-Brita Castrén

text: Inga-Brita Castrén (26. maaliskuuta 1919 Helsinki – 31. joulukuuta 2003 Helsinki) oli suomalainen teologian ja filosofian maisteri. Hän sai Helsingin yliopiston teologian kunniatohtorin arvon vuonna 2000.


title: Inga-Brita Castrén

text: Helsingin Sanomien nekrologi luonnehti Inga-Brita Castrénia 1900-luvun ekumeenisen liikkeen uranuurtajiin kuuluvaksi henkilöksi, joka oli pitkän uransa aikana mukana muovaamassa kirkon ja kristittyjen yhteyspyrkimyksiä ja niitä palvelevia järjestöjä.


title: Inga-Brita Castrén

text: Castrén toimi 1950-luvulla Suomen kristillisen ylioppilasliiton (SKY) naistyön ja ulkoasiain sihteerinä vuosina 1943–1953. Sen jälkeen hänen uransa johti merkittäviin kansainvälisiin tehtäviin. Hän toimi Genevessä ylioppilaiden kristillisen maailmanliiton WSCF:n Afrikan työn sihteerinä 1959–1962, NNKY:n maailmanliiton ekumeenisen työn sihteerinä 1962–1969 sekä Kirkkojen maailmanneuvoston lähetyskasvatussihteerinä 1969–1973. Suomessa hän toimi Seurakuntaopiston konferenssitoiminnan sihteerinä ja Suomen ekumeenisen neuvoston (SEN) pääsihteerinä 1974–1984.


title: Inga-Brita Castrén

text: Hänen isänsä oli korkeimman hallinto-oikeuden presidentti, pääministeri Urho Castrén.


title: Kouvolan seudun ammattiopisto

text: Kouvolan seudun ammattiopisto (KSAO) on Kouvolan seudulla toimiva monialainen toisen asteen oppilaitos, jossa voi opiskella lähes viittäkymmentä perus-, ammatti- ja erikoisammattitutkintoa. Opiskelijoita KSAO:lla on lähes 3 150, joista noin 2 100 nuorta opiskelee KSAO:n seitsemässä eri toimipisteessä, noin 800 KSAO Aikuisopistossa sekä noin 500 oppisopimuksella. Henkilökuntaa KSAO:lla on yhteensä noin 250.


title: Kouvolan seudun ammattiopisto

text: KSAO:n seitsemältä eri koulutusalalta löytyy lähes 40 eri perustutkintomahdollisuutta. Opintoaloja ovat luonnontieteiden ala, tekniikan ja liikenteen ala, kulttuuriala, luonnonvara- ja ympäristöala, sosiaali-, terveys- ja liikunta-ala, yhteiskuntatieteiden, liiketalouden ja hallinnon ala, matkailu, ravitsemus ja talousala.


title: Kouvolan seudun ammattiopisto

text: Kauppakatu 1–3, 45700 Kuusankoski


title: Kouvolan seudun ammattiopisto

text:
Salpausselänkatu 57 (PL 22), 45101 Kouvola
Viitakummutie 2, 45200 Kouvola


title: Kouvolan seudun ammattiopisto

text: Salpausselänkatu 57 (PL 22), 45101 Kouvola


title: Kouvolan seudun ammattiopisto

text: Ankkapurhantie 5, 46910 Anjala


title: Kouvolan seudun ammattiopisto

text: Ankkapurhantie 10, 46910 Anjala


title: Kouvolan seudun ammattiopisto

text: Aleksis Kiven katu 17A, 00510 Helsinki


title: Kouvolan seudun ammattiopisto

text: Uimahallintie 3, 45700 Kuusankoski


title: Kouvolan seudun ammattiopisto

text: Utinkatu 44–48, 45201 Kouvola


title: Kouvolan seudun ammattiopisto

text: Utinkatu85, 45200 Kouvola


title: Kouvolan seudun ammattiopisto

text: Kopterikuja 65, 45410 Utti


title: Leonid Lavrovski

text: Leonid Mihailovitš Lavrovski (1905–1967) oli neuvostoliittolainen balettitanssija ja koreografi. Hän työskenteli balettimestarina muun muassa Kirovin teatterissa ja Bolšoi-teatterissa. Hänen merkittävimpiä koreografioitaan ovat Sergei Prokofjevin musiikkiin laaditut "Romeo ja Julia" ja "Kivinen kukka".


title: Mahra

text: Mahran maakunta ( , Al Mahrah) on Jemenin itäisin maakunta. Maakuntaa rajaavat Adeninlahti, Hadramautin maakunta ja Omanin valtio. Mahran pinta-ala on 67 000 neliökilometriä ja vuonna 2012 sen asukasluku oli 111 200, mikä tekee siitä asukasluvultaan maan pienimmän maakunnan. Maakunnan hallinnollinen keskus on Al-Ghaida.


title: Mahra

text: Mahran maakunnassa asuu Jemenin etninen vähemmistöryhmä mahrat. Maakunta on syrjäinen ja harvaanasuttu. Mahran maaperä on vuoristoinen ja ilmasto kuiva. Syysmonsuuni tuo vuosittaiset rankkasateet maakunnan rannikolle.


title: Mahra

text: Mahran alue oli osa Omania historiallisella ajalla. Vuonna 1549 alueelle perustettiin Mahran sulttaanikunta, josta tuli Ison-Britannian protektoraatti vuonna 1886. Vuonna 1963 sulttaanikunta liitettiin Etelä-Arabian protektoraattiin, joka lakkautettiin vuonna 1967, kun Etelä-Jemen itsenäistyi ja otti alueen haltuunsa. Etelä-Jemen perusti samana vuonna nykyisen Mahran maakunnan.


title: Mahra

text: Vuodesta 1990 lähtien Mahra on ollut osa yhdistynyttä Jemeniä. Pitkään jatkuneet Etelä-Jemenin levottomuudet ovat saaneet alueen haluamaan itsenäisyyttä.


title: Mahra

text: Maakunta jakautuu yhdeksään piirikuntaan:


title: Jaakko Lehmus

text: Jaakko Lehmus (4. toukokuuta 1913 Tampere – 6. toukokuuta 2006 Helsinki) oli suomalainen yritysjohtaja, Kemira Oy:n varapääjohtaja.


title: Jaakko Lehmus

text: Lehmus valmistui diplomi-insinööriksi Teknillisen korkeakoulun kemian osastolta 1937. Hän oli tekniikan tohtori h. c. (1972) ja vuorineuvos (1965). Hän työskenteli Typpi Oy:n toimitusjohtajana 1951–1971 ja Kemira Oy:n varapääjohtajana 1972–1977.


title: Raimo Lehtinen

text: Raimo Esa Lehtinen (29. joulukuuta 1931 Paimio – 4. marraskuuta 2010 Helsinki) oli suomalainen ammattiyhdistysjohtaja.


title: Raimo Lehtinen

text: Lehtinen oli varatuomari, hän oli vakuutusoikeuden vakuutustuomari vuodesta 1973 ja Akavan puheenjohtaja vuodesta 1982.


title: Aleksandr Utkin

text: Aleksandr Utkin (; s. 17. elokuuta 1986) on venäläinen maastohiihtäjä.


title: Aleksandr Utkin

text: Utkin debytoi maastohiihdon maailmancupissa helmikuussa 2011 Rybinskissä ollen 20 kilometrin takaa-ajokilpailussa sijalla 11. Näin ollen Utkin saavutti heti myös uransa ensimmäiset maailmancupin pisteensä. Tuo sijoitus on myös Utkinin tähänastisen uran paras maailmancupissa.


title: Sébastien Morissette

text: Sébastien Morissette (s. 26. tammikuuta 1983 Donnacona, Quebec) on kanadalainen alamäkiluistelija. Hän sijoittui lajin MM-sarjan Red Bull Crashed Icen yhteispisteisä toiseksi vuonna 2008. Samana vuonna käydyssä toisessa Red Bull Crashed Ice -mestaruuskilpailussa Morissette oli kolmas. Morissette on 180 senttimetriä pitkä ja painaa 91 kilogrammaa.


title: Sébastien Morissette

text: Morissette pelasi myös jääkiekkoa vuosina 1999-2013. Pelipaikaltaan hän oli vasen laitahyökkääjä.


title: Mathias Rosenlund

text: Mathias Rosenlund (s. 1981 Tukholma) on suomenruotsalainen kirjailija, jonka vuonna 2013 ilmestynyt omaelämäkerrallinen esikoisteos "Vaskivuorentie 20" ("Kopparbergsvägen 20") oli Runeberg-palkintoehdokkaana. Teosta on pidetty merkittävänä kuvauksena nykyajan kaupunkiköyhyydestä.


title: Mathias Rosenlund

text: Rosenlund syntyi Tukholmassa, minne hänen vanhempansa olivat muuttaneet Suomesta etsimään parempaa toimeentuloa. Ahkerat vanhemmat eivät kuitenkaan onnistuneet vaurastumisessa ja perhe pysyi köyhänä. Rosenlund pohtiikin teoksessaan köyhyyden periytymistä. Kirjassa pohditaan myös sitä, onko köyhällä oikeus unelmiin. Kirjoittaja kertoo useasti haaveistaan elää kirjoittamalla ja kertoo miksei ole lopettanut opiskeluaan Helsingin yliopistossa. Hän kuvaa myös vaimonsa psyykkistä sairautta ja sitä, miten se vaikuttaa perheen elämään.


title: Mathias Rosenlund

text: "Vaskivuorentie 20" arvioitiin avoimeksi ja tärkeäksi kuvaukseksi muun muassa yhteiskunnan tukiverkoston toiminnasta ja sen määräysten aiheuttamista hankaluuksista. Jotkut lukijat kiinnittivät huomiota seikkaan, että pätkätöillä ja yhteiskunnan tuilla 2000 euroa kuukaudessa ansaitseva ei ole köyhä. Lisäksi paheksuttiin kirjoittajan tupakointia, elokuva- ja konserttikäyntejä.


title: Mathias Rosenlund

text: Vuonna 2015 "Vaskivuorentie 20" sai jatkoa. Uusi teos, nimeltään "Kuohukuja 5", jakaantuu kahteen osaan. Ensimmäinen osa kertoo ajasta ennen Vaskivuorentielle muuttamista ja jälkimmäinen Rosenlundin pikkuveljen kamppailusta mielenterveysongelmia vastaan. Teos on myös kuvaus hierarkioista ja sivistyksen antamasta voimasta. Rosenlundilla on työn alla uusi romaani, jonka tapahtumat sijoittuvat 1950-luvun Etelä-Pohjanmaalle.


title: Kaarlo Lehtiö

text: Kaarlo Sanfrid Lehtiö (vuoteen 1905 Lindholm, 29. tammikuuta 1902 Turku – 7. kesäkuuta 1978 Helsinki) oli suomalainen teollisuusjohtaja, joka oli koulutukseltaan metsänhoitaja ja sai vuorineuvoksen arvon vuonna 1960.


title: Kaarlo Lehtiö

text: Lehtiön vanhemmat olivat Otto Ferdinand Lehtiö (Lindholm) ja Edla Maria Lehtiö ja puoliso vuodesta 1927 Cecilia Peterson. Lehtiö tuli ylioppilaaksi Turun suomalaisesta klassillisesta lyseosta ja suoritti metsänhoitotutkinnon 1925. Metsänhoitajan tehtäviä hän teki 1925–1927. Sen jälkeen Lehtiö toimi 25 vuotta eri tehtävissä Veitsiluoto Oy:ssä, kohoten apulaisjohtajaksi, ja Oulu Oy:n toimitusjohtajana 1953–1967. Lehtiö sai vuorineuvoksen arvon 1960.


title: Andrew Bergeson

text: Andrew James Bergeson (s. 1987 Red Wing, Minnesota) on yhdysvaltalainen alamäkiluistelija. Bergeson on kilpaillut lajin MM-sarjassa Red Bull Crashed Icessä vuodesta 2013 asti. Hänen paras sijoituksensa yksittäisessä kilpailussa on neljäs sija vuoden 2014 Saint Paulin kilpailusta. Bergeson on 183 senttimetriä pitkä.


title: Andrew Bergeson

text: Bergeson on pelannut myös amerikkalaista jalkapalloa yliopistotasolla hänen yliopistossaan Augsburg Collegessa. Pelipaikaltaan Bergeson oli tukimies.


title: Andrew Bergeson

text: Myös Bergesonin pikkuveli Dan Bergeson on kilpaillut Red Bull Crashed Icessä.


title: Ensimmäinen sekunti

text: Ensimmäinen sekunti: silminnäkijän kertomus on Kari Enqvistin vuonna 2014 ilmestynyt kirja kaikkeuden synnystä. Teoksen julkaisi WSOY.


title: Arkeologinen kulttuuri

text: Arkeologinen kulttuuri on arkeologisen aineiston tyyppien avulla määriteltävä esihistoriallisen ajan kansa.


title: Arkeologinen kulttuuri

text: Kulttuurin käsitteelle on antropologisessa ja arkeologisessa kirjallisuudessa annettu lukemattomia erilaisia määritelmiä. Asiaa on mutkistanut se, että termillä "kulttuuri" viitataan yleiskielessä henkiseen toimintaan ja sen tuotteisiin. Tämä yleinen merkitys on eri kuin arkeologiassa, mutta samalla se kuitenkin sisältyy arkeologian kulttuurikäsitteeseen.


title: Arkeologinen kulttuuri

text: Kulttuurikäsitettä käytti arkeologissa yhteyksissä ehkä ensimmäisenä Olof Rygh vuonna 1866. Hän totesi, että Pohjois-Norjan kivilajiesineet olivat erilaisia kuin muun Skandinavian. Hän katsoi pohjoisten esineiden siten olevan eri kulttuurin ja kansan, lappalaisten, tuottamaa. Vielä 1910-luvulle asti samaa tarkoittavasta käsitteestä käytettiin kirjallisuudessa myös nimitystä "ryhmä". Vuonna 1911 saksalainen Gustav Kossinna aloitti "kulttuuri"-termin systemaattisen käytön. Hän jakoi Keski-Euroopan arkeologiset jäännökset kulttuurien tai kulttuuriryhmien mosaiikiksi. Kulttuurialueet hän rinnasti etnisiin ryhmiin ja kansoihin, ja kulttuurit heimoihin.


title: Arkeologinen kulttuuri

text: Britanniassa toiminut Vere Gordon Childe määritteli arkeologisen kulttuurin vuonna 1929 tavalla, joka on yhä käytössä. Hänen empiristisen määritelmänsä mukaan kulttuuriksi tai kulttuuriryhmäksi kutsutaan monimutkaista kokonaisuutta säännönmukaisesti yhdessä esiintyviä piirteitä kuten saviastioita, työvälineitä, koristeita, hautausriittejä ja talon muotoja. Nämä piirteet esiintyvät yhdessä, koska ne ovat yhden kansan luomuksia ja sen kollektiivisen kokemuksen avulla sopeutuneet ympäristöönsä.


title: Arkeologinen kulttuuri

text: Uuden arkeologian edustaja David L. Clarke esitti vuonna 1976 määritelmän, jonka mukaan kulttuuri on polyteettinen joukko tiettyjä ja monipuolisia artefaktityyppikategorioita, jotka johdonmukaisesti esiintyvät yhdessä rajoitetulla maantieteellisellä alueella. "Polyteettisella" hän tarkoitti sitä, että kaikkien olemassa olleiden tyyppien ei tarvitse esiintyä jokaisessa kokoelmassa.


title: Arkeologinen kulttuuri

text: Pelkkiin havaittaviin esineisiin keskittyviä kulttuurin määritelmiä on kritisoitu siitä, että ne unohtavat ihmiset esineiden tekijöinä. Esimerkiksi W. W. Taylorin (1948) mukaan kulttuuri ei ole havaittava, vaan mentaalinen ilmiö, joka koostuu mielen sisällöistä. Tällöin artefaktit eivät ole kulttuuripiirteitä, vaan kulttuuripiirteiden ilmentymiä.


title: Heikki Lehtonen

text: Heikki Pellervo Lehtonen (14. tammikuuta 1909 Urjala – 25. lokakuuta 1977 Helsinki) oli suomalainen teollisuusjohtaja ja vuorineuvos (1959).


title: Heikki Lehtonen

text: Lehtonen oli koulutukseltaan diplomi-insinööri. Hän oli Imatran Voiman (1948–1974), Kemijoki Oy:n (1954–1960) ja Oulujoki Oy:n (1968–1977) toimitusjohtaja.


title: Alexy Bosetti

text: Alexy Bosetti (s. 23. huhtikuuta 1993 Nizza) on ranskalainen jalkapalloilija, joka edustaa Ligue 1:ssä pelaavaa OGC Niceä. Pelipaikaltaan oikeajalkainen Bosetti on hyökkääjä.


title: Alexy Bosetti

text: Bosetti on OGC Nicen kasvatti. Hän debytoi seuran paidassa Ligue 1:ssä toukokuussa 2012 tultuaan vaihdosta kentälle Olympique Lyonnaisia vastaan. Avausmaalinsa pääsarjassa Bosetti iski syyskuussa 2013 Valenciennes FC:tä vastaan ollen samalla ensimmäinen nizzalainen, joka onnistuu maalinteossa seuran uudella kotistadionille Allianz Rivieralla. Bosetti kuuluu nykyisin seuran avainpelaajiin.


title: Alexy Bosetti

text: Bosetti edusti Ranskan alle 19-vuotiaita kuudessa maaottelussa vuonna 2012. Noissa otteluissa hän iski kolme maalia. Bosetti oli mukana voittamassa myös alle 20-vuotiaiden MM-kultaa 2013 Turkissa. Alle 20-vuotiaiden maajoukkueessa Bosetti pelasi vuosina 2012-2013 14 peliä ja teki yhden maalin.


title: Alexy Bosetti

text: Bosetti on tatuoinut oikeaan käsivarteensa kuvan verisestä pääkallosta, jonka halki on isketty veitsi. Tuo kuva on OGC Nicen ultrakannattajaryhmän "Brigade Sudin" tunnus.


title: Maya Nepal

text: Maya Nepal ry on Suomessa vuonna 2007 rekisteröity hyväntekeväisyysjärjestö. Maya Nepal on poliittisesti ja uskonnollisesti sitoutumaton järjestö, joka pyrkii auttamaan nepalilaisia kodittomia lapsia. Maya Nepalin päätukikohde on järjestön lastenkoti Bhaktapurissa Nepalissa. Lastenkotitoiminnan lisäksi järjestö on aloittanut myös naisprojektin, jonka tarkoituksena on tukea taloudellisissa vaikeuksissa olevia äitejä.


title: Maya Nepal

text: Järjestön toiminta pohjautuu nepalilaisten aloittamaan työhön lasten oikeuksien parantamiseksi. Ajatus Maya Nepalin perustamisesta sai alkunsa Enni Mikkosen ja Ulla Liukkosen Maailmanvaihto ry:n kautta tekemästä vapaaehtoistyömatkasta nepalilaiseen lastenkotiin. Nepalissa Mikkonen ja Liukkonen kohtasivat todellisuuden, jossa lasten oikeuksia rikottiin räikeästi. Samaan aikaan myös nepalilainen Bikash Khatri työskenti vapaaehtoisena samassa lastenkodissa. Siellä hän tapasi työntekijät Nanda Shahin ja Bibechana Bayalkotin, jotka joutuivat työskentelemään palkatta huonoissa olosuhteissa. Khatrin ja työntekijöiden kohtaaminen johti taisteluun lapsien olosuhteiden parantamiseksi. Bikash vetosi useisiin virallisiin tahoihin, mutta korruptoituneessa Nepalissa avunpyyntöihin ei kyetty vastaamaan. Bikash sai kuitenkin tukea austarialaisilta ystäviltään, joiden avulla hän perusti vuonna 2005 lastenkodin - Meg´s Children Homen- paikan jossa kaltoinkohdellut lapset olisivat oikeasti turvassa. Kaikkia lastenkodin lapsia ei kuitenkaan kyetty pelastamaan uuteen lastenkotiin ja niin syntyi tarve toiselle kodille.


title: Maya Nepal

text: Maya Nepal ylläpitää Maya Nepal-kotia 22 lapselle ja nuorelle. Paikallisten toimijoiden lisäksi kodissa työskentelee useimmiten myös joku järjestön suomalainen jäsen. Lastenkotitoiminnan lisäksi toiminta on laajentunut myös naisprojektilla, jonka tavoitteena on mahdollistaa vaikeuksissa olevien äitien toimeentulo sekä suunnata varoja naisten terveyden kohentamiseen ja koulutukseen. Toiminta rahoitetaan lahjoituksilla ja erilaisilla tukitapahtumilla. Suomessa Maya Nepal toimii vapaaehtoisvoimin ja tällä hetkellä järjestöllä toimii Helsingissä, Oulussa, Rovaniemellä ja Ylivieskassa.


title: Juhani Lehtonen

text: Juhani Urmas Eerikki Lehtonen (s. 20. marraskuuta 1942 Helsinki) on suomalainen kansatieteilijä. Hän on ollut Helsingin yliopiston suomalais-ugrilaisen kansatieteen dosentti 1972–1980 ja professori vuodesta 1980 vuoteen 2011. Hän on tutkinut elinkeinoja, kaupunkikulttuuria ja kansatieteen historiaa.


title: Kuusankosken messualue

text: Kuusankosken messualue on vuoden 1983 asuntomessujen alue Kuusankoskella, joka on nykyään osa Kouvolaa.


title: Kuusankosken messualue

text: Itä-Naukion kaupunginosa koki suuren muutoksen, kun 1900-luvun alkupuolella Bertel Liljequistin puutarhakaupunginosaksi suunnitteleman alueen talot peruskorjattiin ja tonteille rakennettiin useita uusia omakotitaloja 1920-luvulla rakennettujen rinnalle. Messualueella on nyt 43 asuntoa. Uudet talot pyrittiin sovittamaan vanhanaikaiseen miljööseen ja paljon vanhaa säilytettiin. Alueelta löytyy edelleen kuusi vanhaa maakellaria, joita ei purettu asuntomessujen vuoksi. Museovirasto oli huolissaan, että vanhan Kymiyhtiön työntekijöiden asuinalueen idylli kärsii messurakentamisen myötä. Sittemmin on todettu, että asuntomessujen järjestäminen vuonna 1983 Itä-Naukiossa pelasti vanhat asuintalot purkamiselta.


title: Kuusankosken messualue

text: Itä-Naukion messualue on neljän hehtaarin kokoinen. Lännessä aluetta rajaa Kuusaantie, pohjoisessa Sairaalanmäentie ja etelässä Messutie. Messualueen keskellä on viheralue, jossa on leikkipuisto ja oleskelualue. Leikkipuiston laitteisto on uusittu 2000-luvulla. Messualueen läpi kulkevien teiden nimet ovat Kesäraitti, Suviraitti, Kesäkuja ja Suvikuja. Läntisen tien nimi on Messuraitti ja itäiset talot ovat Mäenpääntiellä. Alueella on entinen Naukion asukkaiden yhteissauna, jonka tilat ovat nykyään tarkoitettu kansalaisopiston taidekurssien käyttöön.


title: Fotonien tanssi

text: Fotonien tanssi: Einsteinista kvanttiteleportaatioon (alkuteos: ) on itävaltalaisen fyysikon Anton Zeilingerin vuonna 2005 ilmestynyt yleistajuinen kirja kvanttifysiikasta. Kimmo Pietiläinen julkaisi suomennoksensa vuonna 2011 yrityksensä Terra Cognitan kautta. Suomennos on tehty englanninkielisestä laitoksesta "Dance of the Photons: From Einstein to Quantum Teleportation".


title: Lehtovirta

text: Lehtovirta on muun muassa seuraavien henkilöiden sukunimi:


title: Claudio Beauvue

text: Claudio Beauvue (s. 16. huhtikuuta 1988 Saint-Claude, Guadeloupe) on ranskalais-guadeloupelainen jalkapalloilija, joka edustaa Espanjan Primera Divisiónissa pelaavaa Celta de Vigoa. Pelipaikaltaan oikeajalkainen Beauvue on oikea laitahyökkääjä.


title: Claudio Beauvue

text: Beauvue edusti nuorten tasolla FC Nantesia. Hänen ensimmäinen seura aikuisten tasolla oli tuolloin Ligue 2:ssa pelannut Troyes AC, jonka riveissä Beauvue debytoi elokuussa 2007 SC Bastiaa vastaan. Avausmaali syntyi saman vuoden lokakuussa Grenoble Foot 38:a vastaan. Beauvue pelasi vuosina 2007-2012 Troyesin paidassa kaiken kaikkiaan 99 ottelua, joissa syntyi 17 osumaa.


title: Claudio Beauvue

text: Kauden 2011-2012 Beauvue vietti kokonaan lainalla Ligue 2 -seura LB Châteauroux'ssa, jossa hän teki 37 pelissä kymmenen maalia. Heinäkuussa 2012 Beauvue siirtyi pysyvällä sopimuksella Châteauroux'n riveihin. Hän pelasi syyskauden aikana Ligue 2:ssa 21 ottelua ja teki kuusi osumaa. Tammikuussa 2013 Beauvue siirtyi lainalle Ligue 1 -seura SC Bastiaan. Hän teki pääsarjadebyyttinsä helmikuussa 2013 Evian Thonon Gaillard FC:tä vastaan ja uran ensimmäinen pääsarjaosuma, joka jäi myös kauden ainoaksi, syntyi Olympique Lyonnaisia vastaan maaliskuussa 2013.


title: Claudio Beauvue

text: Beauvue siirtyi Châteauroux'sta heinäkuussa 2013 Ligue 1:een nousseeseen En Avant de Guingampiin. Ensimmäisellä kaudellaan seurassa hän pelasi Ligue 1:ssä 36 ottelua, joissa syntyi viisi maalia. Tuolla kaudella Beauvue voitti seuran kanssa myös Coupe de Francen. Toisella kaudellaan seurassa Beauvue onnistui erittäin hyvin. Hän teki pelaamassaan 36 ottelussa hienot 17 maalia. Yhteensä Beauvue teki 72 pelaamassaan ottelussa 22 maalia.


title: Claudio Beauvue

text: Heinäkuussa 2015 Beauvue siirtyi saman sarjan Olympique Lyonnaisiin. Hän pelasi syyskaudella 19 ottelua tehden niissä viisi maalia. Tammikuussa 2016 Beauvue siirtyi espanjalaiseen Celta Vigoon.


title: Claudio Beauvue

text: Beauvue pelasi vuonna 2009 kaksi ottelua Guadeloupen paidassa. Hän voi silti edustaa yhä Ranskaa, sillä Beauvuen ottelut Guadeloupen paidassa eivät olleet virallisia FIFA-otteluita.


title: João Cancelo

text: João Pedro Cavaco Cancelo (s. 27. toukokuuta 1994 Barreiro, Portugali) on portugalilainen jalkapalloilija. Hän edustaa Italian Serie A:ssa pelaavaa Juventusta ja on pelipaikaltaan oikea laitapuolustaja.


title: João Cancelo

text: 20. elokuuta 2014 Cancelo siirtyi kauden kestävällä lainasopimuksella Valenciaan. Hän teki ensiesiintymisensä joukkueessa 25. syyskuuta 2014 ottelussa Córdobaa vastaan.


title: Aapo Lehtovirta

text: Aapo Armas Lehtovirta (27. joulukuuta 1913 – 27. huhtikuuta 1986 Helsinki) oli suomalainen juristi. Hän oli apulaisoikeusasiamies 1972–1979.


title: New Name

text: New Name on suomalaisen laulaja-lauluntekijä Elina Arlinin ensimmäinen studioalbumi. Se julkaistiin 22. elokuuta 2014 ja julkisijana toimi Groovy Records. Arlin on itse sanoittanut ja säveltänyt kaikki albumin kappaleet. "New Name" ei sijoittunut ollenkaan Suomen albumilistalle.


title: New Name

text: Albumin tyyliä on kuvailtu "motown soulin ja nykypopin sekoitukseksi". Arlin itse kertoi albumin olevan retrotunnelmaista poppia. Hänen musiikillisia esikuviaan albumin teossa olivat muun muassa Paloma Faith ja Duffy, ja 50- ja 60- lukujen amerikkalainen ja brittiläinen musiikki.


title: New Name

text: "New Name" sai kriitikoilta pääasiassa positiivista palautetta. V2.fi-sivuston toimittaja J.A. Kaunisto kehui albumia vakuuttavaksi näytöksi Arlinin taidoista. Artistin englannin kielen lausuminen ja tunnelataus saivat osakseen kritiikkiä, mutta arvion lopussa sanotaan vielä, että "albumi on hallittu, menevä ja tunteellinen paketti, josta irtoaa fiiliksiä moneen tilanteeseen." Kaunisto antoi albumille 3 ja puoli tähteä viidestä mahdollisesta. Jazzrytmit-lehden kriitikko kirjoitti Arlinin olevan pirteä tuttavuus, ja kehui albumin hitaampia kappaleita, joissa "hänen sointuisan soiva äänenkäyttö, mukavasti toimiva vibraatto ja käsinkosketeltava tunteenomaisuus tekevät laulun syövereihin pureutuvaksi." Mesta.netin Petri Kipinän mielestä albumi on valmis ja vakuuttava kokonaisuus, mutta kuitenkin liian varman päälle pelattu.


title: Lehtovuori (täsmennyssivu)

text: Lehtovuori tarkoittaa seuraavia


title: Khadar Ahmed

text: Khadar Ahmed (s. 10. tammikuuta 1981 Mogadishu, Somalia) on suomalais-somalialainen elokuvakäsikirjoittaja ja elokuvaohjaaja. Hän syntyi vuonna 1981 Somalian Mogadishussa ja muutti 16-vuotiaana perheensä kanssa Suomeen pakolaisena.


title: Khadar Ahmed

text: Ahmed on käsikirjoittanut elokuvat "Kaupunkilaisia" (2008) ja "Me ei vietetä joulua" (2014), jonka ohjaana hän myös toimi. Hän käsikirjoitti myös vuoden 2017 elokuvan "Saattokeikka" yhdessä ohjaaja Samuli Valkaman kanssa.


title: Khadar Ahmed

text: Ahmedilla on tällä hetkellä työn alla useita pitkien elokuvien käsikirjoituksia. Ahmedin kaikissa teksteissä esiintyy maahanmuuttajia, mutta siirtolaiskysymysten sijaan ne käsittelevät yleisinhimillisempiä teemoja.


title: Khadar Ahmed

text: Itseoppinut elokuvantekijä voitti lyhytelokuvan käsikirjoituskilpailun vuonna 2007 "Kaupunkilaisia"-käsikirjoituksellaan. Kilpailun järjesti "Suomen elokuvasäätiö" ja "Yle". Kaupunkilaisia näytettiin ja palkittiin monilla elokuvafestivaaleilla mm. Locarnon kansainvälisillä elokuvafestivaaleilla, jossa se voitti Leopard of tomorrow -palkinnon.


title: Khadar Ahmed

text: Ahmedin ensimmäisen pitkän elokuvan, "The Grave Digger", käsikirjoitus oli kuuden parhaan joukossa Abu Dhabin elokuvasäätiön kansainvälisessä käsikirjoituskilpailussa Sasha grant -palkinnon saajaksi vuonna 2011.


title: Jouko Lehtovuori

text: Jouko Tuomas Lehtovuori (1933–23. maaliskuuta 1986) on suomalainen taloustieteilijä ja vuodesta 1976 Helsingin kauppakorkeakoulun liiketaloustieteen professori. Hänen tutkimusalaansa on ollut kirjanpito.


title: Only Lovers Left Alive

text: Only Lovers Left Alive on vuonna 2013 ensi-iltansa saanut Jim Jarmuschin ohjaama ja käsikirjoittama vampyyrielokuva. Sen pääosia näyttelevät Tom Hiddleston, Tilda Swinton, Mia Wasikowska, Anton Yelchin ja John Hurt. Teos oli ensi-iltavuonnaan ehdolla Kultaisen palmun saajaksi Cannesin elokuvajuhlilla. Elokuvaa on kutsuttu raikkaaksi tuulahdukseksi vampyyrielokuvien joukossa ja kriitikot ovat ylistäneet Jarmuschin luomaa tunnelmaa.


title: Only Lovers Left Alive

text: Vuonna 2016 "Only Lovers Left Alive" äänestettiin BBC:n kyselyssä tämän vuosisadan 100 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Only Lovers Left Alive

text: Elokuvan alussa vuosisatoja elänyt vampyyripari Adam (Tom Hiddleston) ja Eve (Tilda Swinton) asuvat tuhansien kilometrien päässä toisistaan, Adam Detroitissa ja Eve Tangerissa. Adam on kyllästynyt elämäänsä zombeina pitämiensä ihmisten joukossa ja onkin viettänyt jo jonkin aikaa eristäytyneenä ränsistyneessä kotitalossaan. Kaikessa hiljaisuudessa hän kirjoittaa sielunmessua ja hautoo itsemurhaa. Samaan aikaan Eve elää Tangerissa tavaten satunnaisesti pariskunnan vanhaa vampyyriystävää, Christopher Marlowea (John Hurt).


title: Only Lovers Left Alive

text: Eräänä iltana Adamin kanssa puhuessaan Eve huomaa jonkin olevan vialla ja päättää lähteä miehen luokse Detroitiin. Ennen Even saapumista selviää myös, että Adamin musiikki on levinnyt paikallisen nuorison tietoon ja hänestä on tahtomattaan tullut kulttiartisti. Vähitellen käy myös ilmi, että vampyyri on menneinä vuosinaan ollut tekemässä hyvin monia kuuluisia kulttuuriteoksia. Pariskunta on myös tuntenut monia nimekkäitä taiteilijoita, tiedemiehiä ja muita merkkihenkilöitä. Vampyyrit tuntuvatkin olevan hyvin kiinnostuneita kulttuurin ja tieteen kehittämisestä. Osittain tämän vuoksi etenkin Adam halveksii ihmisten nykyistä, viihteen kyllästämää elämäntyyliä.


title: Only Lovers Left Alive

text: Eläessään Adamin luona Eve löytää puuluodin, jonka mies on varannut itsensä surmaamiseen. Hän on järkyttynyt löydöstään ja syyttää Adamia lahjakkuutensa sekä mahdollisuuksien haaskaamisesta. Vaikeudet eivät lopu tähän, sillä parinkunnan rauhallisen yhteiselon tulee rikkomaan Even villi pikkusisko Ava (Mia Wasikowska). Ava aiheuttaa vierailunsa aikana päänvaivaa etenkin Adamille. Eräänä iltana kolmikko lähtee paikalliselle rock-clubille Adamin ihmistuttava Ianin (Anton Yelchin) kanssa. Ava käyttäytyy koko illan uskaliaasti poikaa kohtaan, eikä lopulta kykene vastustamaan verenhimoaan jäädessään tämän kanssa kahden. Huomatessaan tämän Adam heittää tytön ulos kodistaan. Myös Even ja Adamin on lähdettävä kaupungista, sillä moni oli nähnyt Ianin heidän seurassaan edellisenä iltana.


title: Only Lovers Left Alive

text: Adam ja Eve eivät elokuvassa juo verta suoraan ihmisistä. He pitävät tappamista barbaarisena ja hankkivat täten verensä sairaaloiden veripankeista. Elokuvassa veri tuntuu vaikuttavan vampyyreihin hyvin samalla tapaa kuin heroiini ihmiseen ja sen laatu vaihtelee samalla tapaa. Päästessään Even kotipaikkaan Tangeriin, pariskunta joutuu kauhukseen toteamaan, että Christopher Marlowe on saanut saastunutta verta ja sairastunut siitä kuolettavasti. Ennen kuolemaansa hän paljastaa kirjoittaneensa suurimman osan Shakespearen näytelmistä, varoittaa pariskuntaa liikkeellä olevasta huonosta verestä ja antaa näille vielä viimeisen pullollisen puhdasta ainetta.


title: Only Lovers Left Alive

text: Elokuvan lopussa Eve vie Adamin kuuntelemaan libanonilaista laulajatarta. Adamissa syttyy pieni toivon kipinä kaiken onnettomuuden keskellä. Puhtaan veren loputtua vampyyrit törmäävät suutelevaan pariskuntaan ja jäävät katsomaan näitä. Apeana Adam toteaa heidän mahdollisuuksien olevan vähissä ja pian vampyyrit lähestyvätkin nuortaparia kulmahampaat paljastettuina.


title: Vaaniin Neittamo

text: Vaaniin Neittamo tai Rehuneittamo (vanhastaan Neittamo tai Neittamojärvi ) on kuivatettu järvi Satakunnassa Eurassa. Entinen järvi kuului Eurajoen vesistöön ja sen alueen laskuoja Järvioja yhtyy Eurajokeen Euraniitulla. Järvi kuivatettiin 1800-luvun alkupuoliskolla niityksi, mutta nykyään se on jo peltomaata.


title: Vaaniin Neittamo

text: Ensimmäiset tiedot Neittamonjärven kuivatushankkeesta ovat vuodelta 1814, jolloin tarkastettiin siihen mennessä tehty kuivatustyö. Vuonna 1822 varatuomari J.P. Timm haki taas lupaa suorittaa Neittamojärvellä järvenlasku, johon lupa saatiin samana vuonna. Hankkeen etenemisestä ei ole tarkkaa tietoa, mutta vuoden 1850 Euran pitäjänkartassa () järvi on merkitty nimellä "Neittamo" ja varustettu lisämerkinnällä kuivattu (). Tämän mukaisesti koko järvi oli tuolloin jo laskettu tyhjäksi eikä kartanpiirtäjällä ollut syytä merkitä järvialtaaseen enää järveä tai suota. Vuoden 1855−56 Kalmbergin kartastossa Neittamojärvi oli merkitty jo kokonaan niityksi. Järviä kuivattiin alun perin laidunmaaksi ja talvirehuksi karjalle. Kuivatetulle järvelle vedettiin piirirajat vuonna 1878 . Järven kuivattaminen peltomaaksi vaati lisätoimia, joihin ryhdyttiin 1920-luvulla. Peltoa syntyi järvestä noin 325 hehtaaria.


title: Vaaniin Neittamo

text: Vuonna 1944 sotavuosien jälkeen Neittamoon saapui karjalaisia, joiden asuttamiseksi niittyaukealta lohkottiin 10 tilaa viljeltäväksi. Seutu oli hallanarkaa eikä pellon pohja kantanut aina edes hevosta.


title: Syvänmerenkeila

text: Syvänmerenkeila tai syvänmeren viuhka (eng. deep-sea fan, abyssal fan, underwater delta) on vedenalainen mannerreunusten alaosassa esiintyvä viuhkamainen geologinen muodostuma, joka on muodostunut pääasiassa turbidiittivirtausten seurauksena. Vastaavanlainen muodostuman maan pinnalla voisi sanoa olevan alluviaalikeila, joka muodostuu jokiuoman suulle sen saavuttaessa tasankoalueen. Syvänmerenkeila muodostuu vastaavasti mannerrinteen alaosaan, kun turbidiittivirtaus saavuttaa syvänmeren pohjan. Syvänmerenkeilojen koko voi vaihdella muutaman kilometrin levyisestä usean tuhannen kilometrin levyiseksi.


title: Syvänmerenkeila

text: Syvänmerenkeilat muodostuvat turbidiittivirtausten seurauksena. Turbidiittivirtaus on mannerrinteellä tapahtuva vedenalainen massaliikunto, ja merkittävin ainesta kerrostava sedimentologinen prosessi syvässä meressä. Sen voi aiheuttaa aineksen kerrostuminen mannerrinteen yläosaan tai mannerjalustan reunalle niin, että painovoima ylittää ainesta paikallaan pitävän kitka- ja koheesiovoiman ja syntyy maanvyöry, mutta myös esimerkiksi maanjäristys voi olla laukaiseva tekijä. Virtaus voi kuljettaa tuhansia kuutiometrejä hiekkaa ja hienoainesta mannerjalustan alaosaan ja syvänmeren pohjalle.


title: Syvänmerenkeila

text: Bengalin keila (Eng. Bengal fan) on tällä hetkellä suurin tunnettu syvänmerenkeila maapallolla. Sen on muodostanut Ganges- ja Brahmaputra-jokien Tiibetin ylängöltä ja Himalajalta tuoma sedimenttiaines, ja se sijaitsee Intian Valtameressä Intian itä-puolella Bengalinlahdella. Sen on noin 1000 kilometriä leveä ja 3000 kilometriä pitkä, ja sen keskipaksuus on 16,5 kilometriä.


title: Syvänmerenkeila

text: Indus-keila (Eng. Indus fan) sijaitsee Intian valtameressä Intian länsipuolella Arabianmeressä. Se on muodostunut Indus-joen Himalajalta tuomasta aineksesta.


title: Kansansota

text: Kansansota (, myös "popular war", ) on nimitys sodalle, jossa kansalaisjoukot nousevat vapaaehtoisesti aseisiin. Kansansota on yksi 1800-luvulla nousseen kansallistumishengen ilmentymistä, joskin historiassa on myös varhaisempia esimerkkejä kansansodan luonteen saaneista sodista.


title: Kansansota

text: Termiä ei tule sekoittaa kansalaissotaan, joka tarkoittaa sisällissotaa, jota käyvät lähinnä vain valtion kansalaisista muodostuvat osapuolet ilman ulkomaiden tai muiden valtion ulkopuolisten tahojen osallistumista.


title: Kansansota

text: Yhtenä ensimmäisistä kansansodiksi nimetyistä sodista on Isänmaallinen sota, joka on venäläinen nimitys Venäjän Ranskaa vastaan vuonna 1812 käymälle sodalle. Sotaan Venäjän puolella osallistui preussilainen sotateoreetikko Carl von Clausewitz, joka on osaltaan vaikuttanut kansansodan käsitteen yleistymiseen, sillä hän käsitteli kansansotaa kirjassaan "Vom Kriege" (suom. "Sodasta", myös nimellä "Sodankäynnistä"). Samoin toinen sotateoreetikko Antoine-Henri Jomini käsitteli sodan muuttuvaa luonnetta; koska sota koski nyt suurempia ihmisryhmiä eikä rajoittunut pelkästään ammattilaisarmeijoiden kentällä käymiin taisteluihin, hän pelkäsi kansansodan muuttuvan tulevaisuudessa yhteiskuntien vitsaukseksi.


title: Kansansota

text: Monet kansansodat ovat liittyneet kapinoihin, itsenäistymissotiin ja vallankumoukselliseen sotimiseen, ja tunnetuista vallankumouksellisista mm. Engels ja Lenin puhuivat kansansodasta. Kiinan puhemies Mao Zedong kehitti sodankäynnin opin, jonka hän nimesi pitkitetyksi kansansodaksi.